CELEX: 32018R0921
Language: el
Date: 2018-06-28 00:00:00
Title: Εκτελεστικός κανονισμός (ΕΕ) 2018/921 της Επιτροπής, της 28ης Ιουνίου 2018, για την επιβολή οριστικού δασμού αντιντάμπινγκ στις εισαγωγές τρυγικού οξέος καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

29.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 164/14
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/921 ΤΗΣ ΕΠΙΤΡΟΠΉΣ
   της 28ης Ιουνίου 2018
   για την επιβολή οριστικού δασμού αντιντάμπινγκ στις εισαγωγές τρυγικού οξέος καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) πριν από την τροποποίησή του από τον κανονισμό (ΕΕ) 2017/2321 του Ευρωπαϊκού Κοινοβουλίου και του Συμβουλίου (2), («ο βασικός κανονισμός»), και ιδίως το άρθρο 11 παράγραφος 2,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ
   
   1.   Προηγούμενες έρευνες και ισχύοντα μέτρα
   
   
               (1)
            
            
               Το 2006 το Συμβούλιο επέβαλε, με τον κανονισμό (ΕΚ) αριθ. 130/2006 (3), οριστικό δασμό αντιντάμπινγκ στις εισαγωγές τρυγικού οξέος καταγωγής Λαϊκής Δημοκρατίας της Κίνας («ΛΔΚ» Κίνα ή «η οικεία χώρα») («τα αρχικά μέτρα»). Τα εν λόγω μέτρα έλαβαν τη μορφή ατομικών δασμολογικών συντελεστών που κυμάνθηκαν από 0 % έως 10,1 % για τους τρεις Κινέζους παραγωγούς-εξαγωγείς στους οποίους αναγνωρίστηκε καθεστώς οικονομίας της αγοράς («ΚΟΑ») και 34,9 % για όλους τους άλλους Κινέζους παραγωγούς-εξαγωγείς. Με τον κανονισμό (ΕΚ) αριθ. 150/2008 του Συμβουλίου (4), κατόπιν ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού, τα αρχικά μέτρα τροποποιήθηκαν και ο ορισμός του προϊόντος αποσαφηνίστηκε.
            
         
               (2)
            
            
               Τον Απρίλιο του 2012, με τον εκτελεστικό κανονισμό (ΕΕ) αριθ. 332/2012 του Συμβουλίου (5), κατόπιν δημοσίευσης έκθεσης του δευτεροβάθμιου δικαιοδοτικού οργάνου του ΠΟΕ για το βόειο κρέας και το ρύζι (6), το Συμβούλιο εξαίρεσε τις εξαγωγές της εταιρείας Hangzhou Bioking Biochemical Engineering Co. Ltd («Hangzhou Bioking»), η οποία ήταν παραγωγός-εξαγωγέας που επωφελούνταν από δασμολογικό συντελεστή 0 %, από το πεδίο εφαρμογής των μέτρων.
            
         
               (3)
            
            
               Τον Απρίλιο του 2012, έπειτα από επανεξέταση ενόψει της λήξης της ισχύος των μέτρων σύμφωνα με το άρθρο 11 παράγραφος 2 του βασικού κανονισμού, το Συμβούλιο παρέτεινε τα μέτρα για άλλα πέντε έτη με τον εκτελεστικό κανονισμό (ΕΕ) αριθ. 349/2012 (7) («προηγούμενη επανεξέταση ενόψει της λήξης ισχύος των μέτρων»).
            
         
               (4)
            
            
               Τον Ιούλιο του 2012, έπειτα από παράλληλη ενδιάμεση επανεξέταση σύμφωνα με το άρθρο 11 παράγραφος 3 του βασικού κανονισμού, τροποποιήθηκαν τα αρχικά μέτρα με τον εκτελεστικό κανονισμό (ΕΕ) αριθ. 626/2012 του Συμβουλίου (8). Το Συμβούλιο ανακάλεσε τη χορήγηση ΚΟΑ για τις άλλες δύο εταιρείες, την Changmao Biochemical Engineering Co. Ltd («Changmao Biochemical») και την Ninghai Organic Chemical Factory («Ninghai Organic»), και θέσπισε ατομικό περιθώριο ντάμπινγκ για τις εν λόγω εταιρείες, 13,1 % και 8,3 % αντίστοιχα, χρησιμοποιώντας τις τιμές εξαγωγής τους.
            
         
               (5)
            
            
               Στις 4 Δεκεμβρίου 2014 ξεκίνησε διαδικασία έρευνας αντιντάμπινγκ (9) όσον αφορά τις εισαγωγές τρυγικού οξέος καταγωγής ΛΔΚ στην Ένωση, η οποία περιορίστηκε στην εταιρεία Hangzhou Bioking βάσει του άρθρου 5 του βασικού κανονισμού και ολοκληρώθηκε με την εκτελεστική απόφαση (ΕΕ) 2016/176 της Επιτροπής (10), χωρίς την επιβολή μέτρων.
            
         
               (6)
            
            
               Με απόφασή του της 1η Ιουνίου 2017 στην υπόθεση T-442/12 Changmao Biochemical Engineering κατά Συμβουλίου (11), το Γενικό Δικαστήριο ακύρωσε τον κανονισμό (ΕΕ) αριθ. 626/2012 όσον αφορά την εταιρεία Changmao Biochemical.
            
         
               (7)
            
            
               Στις 7 Σεπτεμβρίου 2017 η Επιτροπή δημοσίευσε ανακοίνωση στην Επίσημη Εφημερίδα της Ευρωπαϊκής Ένωσης σχετικά με την απόφαση της 1ης Ιουνίου 2017 στην υπόθεση T-442/12. Η Επιτροπή αποφάσισε την επανέναρξη έρευνας αντιντάμπινγκ σχετικά με τις εισαγωγές τρυγικού οξέος καταγωγής ΛΔΚ που οδήγησαν στην έκδοση του κανονισμού (ΕΕ) αριθ. 626/2012 όσον αφορά τον σχετικό παραγωγό-εξαγωγέα, και τη συνέχισε από το σημείο στο οποίο σημειώθηκε η παρατυπία. Η εν λόγω επανέναρξη περιορίστηκε κατ' αντικείμενο στην εφαρμογή της απόφασης του Γενικού Δικαστηρίου ως προς την Changmao Biochemical Engineering Co. Ltd. Η επανέναρξη δεν επηρέασε άλλες έρευνες.
            
         2.   Αίτηση επανεξέτασης ενόψει της λήξης ισχύος των μέτρων
   
   
               (8)
            
            
               Έπειτα από τη δημοσίευση ανακοίνωσης σχετικά με την επικείμενη λήξη ισχύος των μέτρων (12), η Επιτροπή έλαβε αίτηση επανεξέτασης δυνάμει του άρθρου 11 παράγραφος 2 του βασικού κανονισμού («αίτηση επανεξέτασης»).
            
         
               (9)
            
            
               Η αίτηση επανεξέτασης υποβλήθηκε στις 24 Ιανουαρίου 2017 από τις εταιρείες Distillerie Bonollo S.r.l., Caviro Distillerie S.r.l., Industria Chimica Valenzana S.p.a., Alvinesa Alcoholera Vinicola SA και Comercial Quimica Sarasa SL («οι αιτούντες»), που αντιπροσωπεύουν άνω του 25 % της συνολικής παραγωγής τρυγικού οξέος της Ένωσης.
            
         
               (10)
            
            
               Η αίτηση βασίστηκε στο επιχείρημα ότι η λήξη ισχύος των μέτρων που επιβλήθηκαν στις εισαγωγές τρυγικού οξέος καταγωγής Κίνας θα ήταν πιθανόν να οδηγήσει σε συνέχιση ή επανάληψη του ντάμπινγκ και σε συνέχιση ή επανάληψη της ζημίας για τον ενωσιακό κλάδο παραγωγής.
            
         3.   Έναρξη επανεξέτασης ενόψει της λήξης ισχύος των μέτρων
   
   
               (11)
            
            
               Η Επιτροπή, έχοντας διαπιστώσει, έπειτα από διαβούλευση με τη συμβουλευτική επιτροπή που συστάθηκε βάσει του άρθρου 15 παράγραφος 1 του βασικού κανονισμού, ότι υπήρχαν επαρκή αποδεικτικά στοιχεία για την έναρξη επανεξέτασης ενόψει της λήξης ισχύος των μέτρων, ανήγγειλε, στις 19 Απριλίου 2017, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης (13), την έναρξη επανεξέτασης ενόψει της λήξης ισχύος των μέτρων, σύμφωνα με το άρθρο 11 παράγραφος 2 του βασικού κανονισμού («ανακοίνωση για την έναρξη διαδικασίας»).
            
         4.   Έρευνα
   
   4.1.   Περίοδος της έρευνας επανεξέτασης και εξεταζόμενη περίοδος
   
   
               (12)
            
            
               Η έρευνα με αντικείμενο την πιθανότητα συνέχισης ή επανάληψης της πρακτικής ντάμπινγκ κάλυψε την περίοδο από την 1η Ιανουαρίου 2016 έως τις 31 Δεκεμβρίου 2016 («περίοδος έρευνας επανεξέτασης» ή «ΠΕΕ»). Η εξέταση των τάσεων που είχαν σημασία για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2013 έως το τέλος της περιόδου της έρευνας επανεξέτασης («εξεταζόμενη περίοδος»).
            
         4.2.   Μέρη τα οποία αφορούσε η εν λόγω έρευνα
   
   
               (13)
            
            
               Η Επιτροπή ενημέρωσε επίσημα τους αιτούντες, άλλους γνωστούς παραγωγούς της Ένωσης, τους παραγωγούς-εξαγωγείς, τους εισαγωγείς, τους χρήστες στην Ένωση που είναι γνωστό ότι ενδιαφέρονται και τους αντιπροσώπους της χώρας εξαγωγής για την έναρξη της επανεξέτασης ενόψει της λήξης ισχύος των μέτρων.
            
         
               (14)
            
            
               Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που αναφερόταν στην ανακοίνωση για την έναρξη της διαδικασίας.
            
         4.3.   Δειγματοληψία
   
   
               (15)
            
            
               Στην ανακοίνωσή της για την έναρξη της διαδικασίας η Επιτροπή ανέφερε ότι ήταν πιθανό να προβεί σε δειγματοληψία ενδιαφερόμενων μερών σύμφωνα με το άρθρο 17 του βασικού κανονισμού.
            
         4.3.1.   Δειγματοληψία των παραγωγών-εξαγωγέων από την Κίνα
   
               (16)
            
            
               Λόγω του εμφανώς μεγάλου αριθμού παραγωγών-εξαγωγέων από την Κίνα, στην ανακοίνωση για την έναρξη της διαδικασίας προβλεπόταν η δυνατότητα διενέργειας δειγματοληψίας.
            
         
               (17)
            
            
               Για να είναι η Επιτροπή σε θέση να αποφασίσει κατά πόσον είναι αναγκαία η δειγματοληψία και, εφόσον είναι, να επιλέξει δείγμα, ζήτησε από όλους τους γνωστούς παραγωγούς-εξαγωγείς να παρουσιαστούν εντός 15 ημερών από τη δημοσίευση της ανακοίνωσης για την έναρξη διαδικασίας και να υποβάλουν τις πληροφορίες που ζητούνταν στην εν λόγω ανακοίνωση. Οι ζητούμενες πληροφορίες περιλάμβαναν στοιχεία σχετικά με τον όγκο παραγωγής και την παραγωγική ικανότητα. Επιπρόσθετα, η Επιτροπή κάλεσε την αποστολή της ΛΔΚ στην Ευρωπαϊκή Ένωση να διορίσει αντιπρόσωπο που θα μπορούσε να συνεργαστεί με την Επιτροπή στην επιλογή του δείγματος.
            
         
               (18)
            
            
               Κανένας από τους 22 Κινέζους παραγωγούς-εξαγωγείς που ειδοποιήθηκαν ή κάποιος άλλος Κινέζος παραγωγός-εξαγωγέας δεν παρουσιάστηκε για να υποβάλει τις ζητούμενες πληροφορίες.
            
         4.3.2.   Δειγματοληψία ενωσιακών παραγωγών
   
               (19)
            
            
               Πριν από την έναρξη της διαδικασίας, η Επιτροπή ήλθε σε επαφή με ενωσιακούς παραγωγούς και ενώσεις ενωσιακών παραγωγών που παρουσιάζονταν στην αίτηση επανεξέτασης προκειμένου να εξακριβώσει κατά πόσο οι παραγωγοί της Ένωσης που υπέβαλαν την αίτηση ήταν επαρκώς αντιπροσωπευτικό δείγμα. Η Επιτροπή συγκέντρωσε επίσης τα απαραίτητα στοιχεία προκειμένου να αποφασίσει σχετικά με την ενδεχόμενη δειγματοληψία που προβλέπεται στο σημείο 5.3 της ανακοίνωσης για την έναρξη της διαδικασίας.
            
         
               (20)
            
            
               Σύμφωνα με το άρθρο 17 του βασικού κανονισμού, η Επιτροπή επέλεξε προσωρινά δείγμα έξι ενωσιακών παραγωγών, οι οποίοι κατείχαν τον μεγαλύτερο όγκο πωλήσεων στην Ένωση κατά τη διάρκεια της περιόδου από την 1η Ιανουαρίου έως τις 31 Δεκεμβρίου 2016. Οι εν λόγω έξι εταιρείες αντιπροσώπευαν το 86 % του συνολικού όγκου πωλήσεων του ενωσιακού κλάδου παραγωγής τρυγικού οξέος. Τα ενδιαφερόμενα μέρη κλήθηκαν να υποβάλουν παρατηρήσεις σχετικά με το προσωρινό δείγμα.
            
         
               (21)
            
            
               Ένας ενωσιακός παραγωγός ο οποίος δεν συμπεριλήφθηκε στο προσωρινό δείγμα υποστήριξε ότι θα έπρεπε να συμπεριληφθεί στο τελικό δείγμα προκειμένου να δοθεί καλύτερη εικόνα της κατάστασης του ενωσιακού κλάδου παραγωγής. Η εν λόγω εταιρεία υποστηριζόταν από τον ιταλικό εμπορικό σύνδεσμο ενωσιακών παραγωγών τρυγικού οξέος. Ένας άλλος ενωσιακός παραγωγός δήλωσε ότι δεν επιθυμούσε να συμμετάσχει στην επανεξέταση ενόψει της λήξης ισχύος των μέτρων. Δεν υποβλήθηκαν άλλες παρατηρήσεις.
            
         
               (22)
            
            
               Η Επιτροπή θεώρησε ότι, βάσει των παρατηρήσεων που ελήφθησαν, η δειγματοληψία των ενωσιακών παραγωγών δεν ήταν πλέον σκόπιμη.
            
         4.3.3.   Δειγματοληψία μη συνδεδεμένων εισαγωγέων
   
               (23)
            
            
               Για να αποφασιστεί κατά πόσον ήταν αναγκαία η δειγματοληψία και, εφόσον ήταν, να επιλεγεί ένα δείγμα, όλοι οι μη συνδεδεμένοι εισαγωγείς κλήθηκαν να συμμετάσχουν στη συγκεκριμένη έρευνα. Τα εν λόγω ενδιαφερόμενα μέρη κλήθηκαν να αναγγελθούν υποβάλλοντας στην Επιτροπή τις πληροφορίες που ζητούνταν στο παράρτημα II της ανακοίνωσης για την έναρξη της διαδικασίας.
            
         
               (24)
            
            
               Επιπλέον, κατά το στάδιο έναρξης της διαδικασίας, η Επιτροπή επικοινώνησε με 10 εισαγωγείς που προσδιορίζονταν στην αίτηση και τους κάλεσε να εξηγήσουν τις δραστηριότητές τους και να συμπληρώσουν το παράρτημα II της ανακοίνωσης για την έναρξη της διαδικασίας. Πέντε εταιρείες απάντησαν στο έντυπο δειγματοληψίας για μη συνδεδεμένους παραγωγούς. Ωστόσο, δεν μπορούσαν να χαρακτηριστούν εισαγωγείς του υπό επανεξέταση προϊόντος αλλά θεωρήθηκαν χρήστες.
            
         4.4.   Ερωτηματολόγια
   
   
               (25)
            
            
               Η Επιτροπή απέστειλε τα ερωτηματολόγια στο σύνολο των εννέα ενωσιακών παραγωγών και έξι χρηστών. Τα ερωτηματολόγια στάλθηκαν επίσης σε 10 παραγωγούς σε πιθανές τρίτες χώρες με οικονομία της αγοράς και, ειδικότερα, στην Αργεντινή, την Αυστραλία, τη Βραζιλία, τη Χιλή και την Ινδία.
            
         
               (26)
            
            
               Απαντήσεις στο ερωτηματολόγιο λήφθηκαν από επτά ενωσιακούς παραγωγούς, τέσσερις χρήστες στην Ένωση και έναν παραγωγό από πιθανή τρίτη χώρα με οικονομία της αγοράς, την Αυστραλία.
            
         
               (27)
            
            
               Κανένας από τους Κινέζους παραγωγούς-εξαγωγείς δεν συνεργάστηκε.
            
         4.5.   Επισκέψεις επαλήθευσης
   
   
               (28)
            
            
               Η Επιτροπή αναζήτησε και επαλήθευσε όλα τα στοιχεία που έκρινε απαραίτητα προκειμένου να προσδιορίσει την πιθανότητα συνέχισης ή επανάληψης του ντάμπινγκ και της ζημίας και να εκτιμήσει αν η επιβολή των μέτρων θα ήταν αντίθετη προς το συμφέρον της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων εταιρειών:
               
                           α)
                        
                        
                           Ενωσιακοί παραγωγοί:
                           
                                       —
                                    
                                    
                                       Alvinesa Alcoholera Vinicola SA, Daimiel, Ισπανία
                                    
                                 
                                       —
                                    
                                    
                                       Caviro Distillerie S.r.l, Faenza, Ιταλία
                                    
                                 
                                       —
                                    
                                    
                                       Comercial Quimica Sarasa S.L., Girona, Ισπανία
                                    
                                 
                                       —
                                    
                                    
                                       Distillerie Bonollo S.p.A, Formigine, Ιταλία
                                    
                                 
                                       —
                                    
                                    
                                       Giovanni Randi S.p.a, Faenza, Ιταλία
                                    
                                 
                                       —
                                    
                                    
                                       ICV - Industria Chimica Valenzana S.p.A, Padova, Ιταλία
                                    
                                 
                                       —
                                    
                                    
                                       Villapana S.p.A, Faenza, Ιταλία
                                    
                                 
                     
                           β)
                        
                        
                           Χρήστες:
                           
                                       —
                                    
                                    
                                       DuPont Nutrition Biosciences ApS, Κοπεγχάγη, Δανία
                                    
                                 
                                       —
                                    
                                    
                                       Saint-Gobain Construction Products UK Ltd, Leicestershire, Ηνωμένο Βασίλειο
                                    
                                 
                     
         Β.   ΥΠΟ ΕΠΑΝΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
   
   1.   Υπό επανεξέταση προϊόν
   
   
               (29)
            
            
               Το υπό επανεξέταση προϊόν είναι το τρυγικό οξύ, εξαιρουμένου του D-(-)-τρυγικού οξέος με αρνητική οπτική στροφική ικανότητα τουλάχιστον 12,0 μοιρών, βάσει μέτρησης σε υδατικό διάλυμα σύμφωνα με τη μέθοδο που περιγράφεται στην Ευρωπαϊκή Φαρμακοποιία, καταγωγής ΛΔΚ, που υπάγεται επί του παρόντος στον κωδικό ΣΟ ex 2918 12 00 (κωδικός TARIC 2918120090) («το υπό επανεξέταση προϊόν»).
            
         
               (30)
            
            
               Το υπό επανεξέταση προϊόν χρησιμοποιείται για την παραγωγή οίνου και ως πρόσθετο ποτών και τροφίμων, ως επιβραδυντικό του γύψου και σε πολλά άλλα προϊόντα. Μπορεί να παρασκευαστεί είτε από τα υποπροϊόντα της οινοποιητικής διαδικασίας, όπως συμβαίνει στην περίπτωση της παραγωγής στην Ένωση («φυσική παραγωγή»), είτε μέσω χημικής σύνθεσης από πετροχημικά συστατικά, όπως συμβαίνει στην περίπτωση της παραγωγής στην ΛΔΚ («συνθετική παραγωγή»). Μόνο το L+ τρυγικό οξύ παρασκευάζεται από υποπροϊόντα της οινοποίησης. Η συνθετική παραγωγή επιτρέπει την παρασκευή τόσο του L+ όσο και του DL τρυγικού οξέος. Και οι δύο τύποι συνιστούν το υπό επανεξέταση προϊόν και έχουν αλληλοεπικαλυπτόμενες χρήσεις.
            
         2.   Ομοειδές προϊόν
   
   
               (31)
            
            
               Θεωρήθηκε ότι το υπό επανεξέταση προϊόν που παράγεται στην ΛΔΚ και εξάγεται στην Ένωση,
               
                           —
                        
                        
                           το προϊόν που παράγεται και πωλείται από τους παραγωγούς-εξαγωγείς στην εγχώρια αγορά της ΛΔΚ,
                        
                     
                           —
                        
                        
                           το προϊόν που παράγεται και πωλείται στην ανάλογη χώρα,
                        
                     
                           —
                        
                        
                           το προϊόν που παράγεται και πωλείται στην Ένωση από τον ενωσιακό κλάδο παραγωγής
                        
                     έχουν τα ίδια βασικά φυσικά και χημικά χαρακτηριστικά, καθώς και τις ίδιες βασικές χρήσεις. Ως εκ τούτου, θεωρήθηκαν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
            
         Γ.   ΠΙΘΑΝΟΤΗΤΑ ΣΥΝΕΧΙΣΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ
   
   1.   Προκαταρκτικές παρατηρήσεις
   
   
               (32)
            
            
               Σύμφωνα με το άρθρο 11 παράγραφος 2 του βασικού κανονισμού, η Επιτροπή εξέτασε αν η λήξη ισχύος των υφιστάμενων μέτρων θα οδηγούσε ενδεχομένως στη συνέχιση ή στην επανάληψη του ντάμπινγκ.
            
         
               (33)
            
            
               Οι εξαγωγές της εταιρείας Hangzhou Bioking εξαιρέθηκαν από την ανάλυση της πιθανότητας συνέχισης ή επανάληψης του ντάμπινγκ δυνάμει του εκτελεστικού κανονισμού (ΕΕ) αριθ. 332/2012 που αναφέρεται στην αιτιολογική σκέψη 2. Η ανάλυση κατωτέρω βασίστηκε αποκλειστικά στις εξαγωγές του υπό επανεξέταση προϊόντος από παραγωγούς-εξαγωγείς που υπόκεινται στα μέτρα.
            
         
               (34)
            
            
               Όπως αναφέρεται στην αιτιολογική σκέψη 27, κανένας Κινέζος παραγωγός-εξαγωγέας δεν συνεργάστηκε στην έρευνα. Συνεπώς, η Επιτροπή ενημέρωσε τις κινεζικές αρχές ότι, λόγω της μη συνεργασίας των Κινέζων παραγωγών-εξαγωγέων, η Επιτροπή δύναται να εφαρμόσει το άρθρο 18 του βασικού κανονισμού όσον αφορά τα συμπεράσματα για τη ΛΔΚ. Η Επιτροπή δεν έλαβε παρατηρήσεις ή αιτήματα για παρέμβαση του συμβούλου ακροάσεων από τις κινεζικές αρχές ως προς το θέμα αυτό.
            
         
               (35)
            
            
               Σ' αυτή τη βάση και σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με την ύπαρξη ντάμπινγκ και την πιθανότητα συνέχισης ή επανάληψης του ντάμπινγκ βασίστηκαν στα διαθέσιμα πραγματικά στοιχεία, και ειδικότερα σε:
               
                           i)
                        
                        
                           στοιχεία που περιέχονταν στην αίτηση·
                        
                     
                           ii)
                        
                        
                           στοιχεία που υπέβαλαν τα κράτη μέλη στην Επιτροπή δυνάμει του άρθρου 14 παράγραφος 6 του βασικού κανονισμού («βάση δεδομένων του άρθρου 14 παράγραφος 6»)·
                        
                     
                           iii)
                        
                        
                           στατιστικά στοιχεία της βάσης δεδομένων των κινεζικών στατιστικών εξαγωγών («κινεζική βάση δεδομένων»)·
                        
                     
                           iv)
                        
                        
                           βάση δεδομένων Global Trade Atlas («GTA»)·
                        
                     
                           v)
                        
                        
                           δημόσια διαθέσιμα στοιχεία, όπως εταιρικοί ιστότοποι και αποσπάσματα δημοσιεύσεων από εταιρείες έρευνας αγοράς διαθέσιμα στο διαδίκτυο·
                        
                     
                           vi)
                        
                        
                           στοιχεία που συγκεντρώθηκαν κατά τη διάρκεια προηγούμενων ερευνών (14).
                        
                     
         2.   Ντάμπινγκ
   
   
               (36)
            
            
               Στην ανακοίνωση για την έναρξη της διαδικασίας, η Επιτροπή ενημέρωσε τα ενδιαφερόμενα μέρη ότι θα πρότεινε την Αργεντινή ως τρίτη χώρα με οικονομία της αγοράς («ανάλογη χώρα») σύμφωνα με το άρθρο 2 παράγραφος 7 στοιχείο α) του βασικού κανονισμού και κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με την επιλογή αυτή. Για το θέμα αυτό δεν διατυπώθηκαν παρατηρήσεις.
            
         
               (37)
            
            
               Η Επιτροπή ήρθε σε επαφή με τις αρχές της Αργεντινής και δύο γνωστούς παραγωγούς του υπό επανεξέταση προϊόντος στην Αργεντινή και τους κάλεσε να συνεργαστούν. Διαπιστώθηκε ότι ο ένας Αργεντινός παραγωγός έπαυσε να παράγει το υπό επανεξέταση προϊόν κατά τη διάρκεια της ΠΕΕ και ο άλλος αρνήθηκε να συνεργαστεί.
            
         
               (38)
            
            
               Παράλληλα, η Επιτροπή επεδίωξε συνεργασία με οκτώ γνωστούς παραγωγούς και δύο ενώσεις παραγωγών σε άλλες δυνητικά ανάλογες χώρες (Αυστραλία, Βραζιλία, Χιλή και Ινδία) και επίσης ήρθε σε επαφή με τις αντίστοιχες αρχές στις εν λόγω χώρες, τις οποίες κάλεσε να παράσχουν τα στοιχεία επικοινωνίας της ένωσης παραγωγών ή των παραγωγών που είναι γνωστό ότι παράγουν και πωλούν το υπό επανεξέταση προϊόν στην αγορά τους.
            
         
               (39)
            
            
               Ένας Αυστραλός παραγωγός συμφώνησε καταρχάς να συνεργαστεί, αλλά τελικά υπέβαλε ελλιπή απάντηση, η οποία δεν περιείχε κανένα ποσοτικό στοιχείο, και δεν λήφθηκε υπόψη.
            
         
               (40)
            
            
               Δεν παρουσιάστηκε κανένας άλλος παραγωγός από καμία πιθανή ανάλογη χώρα.
            
         
               (41)
            
            
               Ελλείψει συνεργασίας οποιουδήποτε άλλου παραγωγού ανάλογης χώρας, η Επιτροπή καθόρισε την κανονική αξία πάνω σε κάθε άλλη λογική βάση, σύμφωνα με το άρθρο 2 παράγραφος 7 στοιχείο α) του βασικού κανονισμού.
            
         
               (42)
            
            
               Συνεπώς, η Επιτροπή καθόρισε την κανονική αξία βάσει των πληροφοριών που προσκομίστηκαν στην αίτηση επανεξέτασης ενόψει της λήξης ισχύος των μέτρων, δηλαδή βάσει των τιμών των εγχώριων τιμολογίων του υπό επανεξέταση προϊόντος από έναν Αργεντινό παραγωγό. Η χρήση της Αργεντινής ως πηγής για την κανονική αξία συμβαδίζει με τη χρήση της Αργεντινής ως ανάλογης χώρας στις προηγούμενες έρευνες (15). Αυτή θεωρήθηκε ως η πλέον λογική μεθοδολογία λόγω έλλειψης άλλων πιο αξιόπιστων πληροφοριών λόγω μη συνεργασίας.
            
         
               (43)
            
            
               Από την έρευνα διαπιστώθηκε ότι το υπό επανεξέταση προϊόν στην Αργεντινή παραγόταν με χρήση της φυσικής διαδικασίας, ενώ η Κίνα χρησιμοποιούσε τη φθηνότερη συνθετική διαδικασία. Συνεπώς, το κόστος των πρώτων υλών που χρησιμοποιούνταν στην Αργεντινή προσαρμόστηκε ούτως ώστε να ληφθούν υπόψη οι διαφορές στις μεθόδους παραγωγής.
            
         
               (44)
            
            
               Μετά την κοινοποίηση ένας Κινέζος παραγωγός-εξαγωγέας ισχυρίστηκε ότι η μεθοδολογία της ανάλογης χώρας που χρησιμοποιείται στην παρούσα επανεξέταση δεν συνάδει με τις υποχρεώσεις της ΕΕ στο πλαίσιο του Παγκόσμιου Οργανισμού Εμπορίου («ΠΟΕ»). Συγκεκριμένα, αναφέρθηκε στη λήξη ισχύος του τμήματος 15 του πρωτοκόλλου προσχώρησης της Λαϊκής Δημοκρατίας της Κίνας στον ΠΟΕ στις 11 Δεκεμβρίου 2016, μετά την οποία δεν δικαιολογείται πλέον η χρήση της μεθοδολογίας της ανάλογης χώρας.
            
         
               (45)
            
            
               Η Επιτροπή υπενθύμισε ότι, σύμφωνα με το άρθρο 2 παράγραφος 7 του βασικού κανονισμού, η κανονική αξία καθορίστηκε με βάση τα στοιχεία που έδωσε η ανάλογη χώρα. Επομένως, ο εν λόγω ισχυρισμός απορρίφθηκε.
            
         2.1.   Changmao Biochemical
   
   2.1.1.   Κανονική αξία
   
               (46)
            
            
               Λόγω της μη συνεργασίας εκ μέρους των Κινέζων παραγωγών-εξαγωγέων, και ιδίως εκ μέρους της εταιρείας Changmao Biochemical, η οποία επωφελήθηκε από ατομικό δασμολογικό συντελεστή, δεν υπήρχαν διαθέσιμα στοιχεία για τις τιμές πώλησης ή το κόστος στην εγχώρια κινεζική αγορά για τον καθορισμό της κανονικής αξίας. Συνεπώς αυτή καθορίστηκε βάσει του άρθρου 18 του βασικού κανονισμού, με χρήση των διαθέσιμων πραγματικών στοιχείων, όπως αναφέρεται ανωτέρω στην αιτιολογική σκέψη 34.
            
         
               (47)
            
            
               Στο πλαίσιο αυτό, η Επιτροπή εξέτασε αρχικά κατά πόσο θα μπορούσε να καθοριστεί η κανονική αξία βάσει των τιμών εξαγωγής της εταιρείας Changmao Biochemical σε τρίτες χώρες, κατ' εφαρμογή του άρθρου 2 παράγραφος 3 του βασικού κανονισμού. Για τον καθορισμό των εν λόγω τιμών εξαγωγής λήφθηκαν υπόψη τα στοιχεία που είχαν καταχωριστεί στην κινεζική βάση για τις εξαγωγές. Εντούτοις, παρότι στην κινεζική βάση δεδομένων καταχωρίζονται στοιχεία για τις εξαγωγικές πωλήσεις κινεζικών εταιρειών, η εν λόγω βάση δεδομένων αυτή αναφέρει μόνο τον όγκο των εξαγωγών κάθε εταιρείας αλλά όχι και τις αντίστοιχες αξίες. Για αυτόν τον λόγο, δεν ήταν εφικτό να υπολογιστούν, στη βάση αυτή, οι τιμές εξαγωγής της εταιρείας Changmao Biochemical.
            
         
               (48)
            
            
               Συνεπώς, λόγω έλλειψης πιο αξιόπιστων διαθέσιμων στοιχείων, η Επιτροπή καθόρισε την κανονική αξία βάσει των πληροφοριών που προσκομίστηκαν στην αίτηση επανεξέτασης ενόψει της λήξης ισχύος των μέτρων, δηλαδή βάσει των τιμών των εγχώριων τιμολογίων του υπό επανεξέταση προϊόντος από έναν Αργεντινό παραγωγό.
            
         2.1.2.   Τιμές εξαγωγής
   
               (49)
            
            
               Λόγω της μη συνεργασίας της εταιρείας Changmao Biochemical, οι τιμές εξαγωγής καθορίστηκαν βάσει της βάσης δεδομένων του άρθρου 14 παράγραφος 6 σύμφωνα με το άρθρο 18 του βασικού κανονισμού.
            
         2.1.3.   Σύγκριση
   
               (50)
            
            
               Η Επιτροπή συνέκρινε την κανονική αξία και την τιμή εξαγωγής όπως καθορίστηκαν βάσει τιμών εκ του εργοστασίου. Στις περιπτώσεις που κρίθηκε αιτιολογημένο για να διασφαλιστεί δίκαιη σύγκριση, η τιμή εξαγωγής και η κανονική αξία προσαρμόστηκαν ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού.
            
         
               (51)
            
            
               Οι προσαρμογές στην τιμή εξαγωγής έγιναν για τα θαλάσσια ναύλα (0,07 EUR/kg), τα έξοδα διεκπεραίωσης (0,007 EUR/kg) και τα έξοδα χερσαίων μεταφορών (0,014 EUR/kg) βάσει δεδομένων από την αίτηση επανεξέτασης ενόψει της λήξης ισχύος των μέτρων.
            
         
               (52)
            
            
               Σύμφωνα με τους εισαγωγικούς και εξαγωγικούς δασμούς του τελωνείου που δημοσίευσαν οι κινεζικές τελωνειακές αρχές, ο φόρος προστιθέμενης αξίας (ΦΠΑ) στις κινεζικές εξαγωγές του υπό επανεξέταση προϊόντος επιστρεφόταν μόνο εν μέρει κατά τη διάρκεια της ΠΕΕ: 17 % του φόρου επιβαλλόταν επί των εξαγωγών και 9 % αυτού επιστρεφόταν στη συνέχεια. Συνεπώς, η Επιτροπή έλαβε τόσο τις κανονικές αξίες όσο και τις τιμές εξαγωγής με ΦΠΑ και προσάρμοσε την κανονική αξία ώστε να αντιστοιχεί στον συντελεστή ΦΠΑ που εφαρμόζεται στις εξαγωγές μετά την επιστροφή, κατά περίπτωση. Η κανονική αξία προσαρμόστηκε αντίστοιχα κατά 8 %.
            
         
               (53)
            
            
               Σύμφωνα με την ετήσια έκθεσή της του 2016 (16), η εταιρεία Changmao Biochemical παρασκεύαζε το υπό επανεξέταση προϊόν με τη μέθοδο «συνθετικής» παραγωγής, ενώ ο Αργεντινός παραγωγός χρησιμοποιούσε τη μέθοδο «φυσικής» παραγωγής. Σύμφωνα με μελέτη βάσει στοιχείων της αγοράς (17) που δημοσιεύτηκε λίγο μετά την ΠΕΕ, το συνθετικό τρυγικό οξύ είναι «πολύ φθηνότερη επιλογή» σε σχέση με το φυσικό τρυγικό οξύ. Κατά την τρέχουσα έρευνα δεν υπήρχαν διαθέσιμα λεπτομερή στοιχεία για το κόστος παρασκευής. Ως εκ τούτου, προκειμένου να ληφθεί υπόψη η διαφορά στις μεθόδους παραγωγής, η κανονική αξία που καθορίστηκε βάσει της αίτησης επανεξέτασης ενόψει της λήξης ισχύος των μέτρων μειώθηκε κατά [30 % - 40 %] (18), ώστε να αντικατοπτρίζει τη διαφορά κόστους μεταξύ φυσικής και συνθετικής διαδικασίας, σύμφωνα με τα συμπεράσματα της παράλληλης ενδιάμεσης επανεξέτασης που ολοκληρώθηκε με τον εκτελεστικό κανονισμό (ΕΕ) αριθ. 626/2012. Στο πλαίσιο αυτό, η διαφορά μεταξύ των τιμών πώλησης του υπό επανεξέταση προϊόντος και της κατασκευασμένης αξίας στην Αργεντινή, όπως καθορίστηκε στην παράλληλη ενδιάμεση επανεξέταση, εφαρμόστηκε στην κανονική αξία που καθορίστηκε στην παρούσα επανεξέταση όπως αναφέρεται στην αιτιολογική σκέψη 48. Η κατασκευασμένη αξία που καθορίστηκε στην παράλληλη ενδιάμεση επανεξέταση βασίστηκε στο κόστος παραγωγής στην Αργεντινή, με αντικατάσταση της πρώτης ύλης που χρησιμοποιείται στην Αργεντινή από τη μέση αγοραία τιμή για το βενζόνιο (που χρησιμοποιείται στη μέθοδο συνθετικής παραγωγής) και προσθήκη ενός δείκτη για τα έξοδα πώλησης, τα γενικά και διοικητικά έξοδα («ΓΔΕΠ») και το κέρδος.
            
         
               (54)
            
            
               Πρέπει να σημειωθεί ότι στην παρούσα έρευνα, σε αντίθεση με τον εκτελεστικό κανονισμό (ΕΕ) αριθ. 626/2012, δεν λήφθηκαν υπόψη οι πιθανές διαφορές των τύπων προϊόντος L+ και DL που αναφέρονται στην αιτιολογική σκέψη 30 για τον υπολογισμό του περιθωρίου ντάμπινγκ. Αυτό οφείλεται στη μη συνεργασίας του Κινέζου παραγωγού-εξαγωγέα και τη συνακόλουθη έλλειψη στοιχείων όσον αφορά τους εξαγόμενους τύπους προϊόντος.
            
         2.1.4.   Περιθώριο ντάμπινγκ
   
               (55)
            
            
               Η Επιτροπή συνέκρινε τη σταθμισμένη μέση κανονική αξία με τη σταθμισμένη μέση τιμή εξαγωγής που προσδιορίστηκε παραπάνω, όπως προβλέπεται από το άρθρο 2 παράγραφοι 11 και 12 του βασικού κανονισμού.
            
         
               (56)
            
            
               Στη βάση αυτή, το μέσο σταθμισμένο περιθώριο ντάμπινγκ για την εταιρεία Changmao Biochemical, εκφραζόμενο ως ποσοστό επί της τιμής κόστους, ασφάλισης, ναύλων («τιμή CIF») στα σύνορα της Ένωσης, πριν από την καταβολή του δασμού, ήταν 70 %.
            
         
               (57)
            
            
               Εάν δεν γινόταν αναπροσαρμογή της κανονικής αξίας για να ληφθούν υπόψη οι διαφορές της μεθόδου παραγωγής, η κανονική αξία για την εταιρεία Changmao Biochemical θα βασιζόταν αποκλειστικά στα στοιχεία που περιέχονταν στην αίτηση επανεξέτασης ενόψει της λήξης ισχύος των μέτρων. Στην περίπτωση αυτή, βάσει της σύγκρισης της κανονικής αξίας όπως καθορίστηκε με την τιμή εξαγωγής, το περιθώριο ντάμπινγκ θα υπερέβαινε το 170 %. Όπως και ανωτέρω, ο υπολογισμός του ντάμπινγκ θα βασιζόταν στη σύγκριση της σταθμισμένης μέσης κανονικής αξίας με τη σταθμισμένη μέση τιμή εξαγωγής όπως προσδιορίζεται παραπάνω σύμφωνα με το άρθρο 2 παράγραφοι 11 και 12 του βασικού κανονισμού. Εντούτοις, όπως αναφέρεται ανωτέρω στην αιτιολογική σκέψη 53, η Επιτροπή θεωρεί δικαιολογημένη την προσαρμογή της κανονικής αξίας.
            
         
               (58)
            
            
               Μετά την κοινοποίηση, οι αιτούντες και μία ένωση παραγωγών της ΕΕ αμφισβήτησαν την προσέγγιση που ακολούθησε η Επιτροπή επικαλούμενοι την απόφαση του Γενικού Δικαστηρίου, της 3ης Μαΐου 2018, στην υπόθεση T-431/12 Distillerie Bonollo SpA κ.λπ. κατά Συμβουλίου (19). Ωστόσο, δεδομένου ότι συνεχίζεται ακόμα η περίοδος εντός της οποίας μπορεί να ασκηθεί προσφυγή κατά της εν λόγω απόφασης, δεν είναι δυνατόν να αντληθούν, στην παρούσα στιγμή, οριστικά πορίσματα στη βάση αυτή.
            
         2.2.   Ninghai Organic
   
   
               (59)
            
            
               Παρότι η χορήγηση ΚΟΑ ανακλήθηκε για την εταιρεία Ninghai Organic με τον εκτελεστικό κανονισμό (ΕΕ) αριθ. 626/2012, όπως εξηγείται στην αιτιολογική σκέψη 4, η εταιρεία εξακολουθεί να επωφελείται από ατομικό δασμολογικό συντελεστή. Όπως αναφέρεται στην αιτιολογική σκέψη 18, η εταιρεία Ninghai Organic δεν συνεργάστηκε στο πλαίσιο της έρευνας.
            
         2.2.1.   Κανονική αξία
   
               (60)
            
            
               Όπως αναφέρεται στις αιτιολογικές σκέψεις 41 και 42, λόγω της μη συνεργασίας οποιουδήποτε άλλου παραγωγού ανάλογης χώρας, η Επιτροπή καθόρισε την κανονική αξία χρησιμοποιώντας κάθε άλλη λογική βάση, σύμφωνα με το άρθρο 2 παράγραφος 7 στοιχείο α) του βασικού κανονισμού, δηλαδή βάσει των τιμών των εγχώριων τιμολογίων του υπό επανεξέταση προϊόντος που προσκόμισε ένας Αργεντινός παραγωγός στο πλαίσιο της αίτησης επανεξέτασης ενόψει της λήξης ισχύος των μέτρων
            
         2.2.2.   Τιμές εξαγωγής
   
               (61)
            
            
               Λόγω της μη συνεργασίας της εταιρείας Ninghai Biochemical, οι τιμές εξαγωγής για την εν λόγω εταιρεία καθορίστηκαν βάσει της βάσης δεδομένων του άρθρου 14 παράγραφος 6 για τις εισαγωγές προς την Ένωση που πραγματοποιήθηκαν κατά τη διάρκεια της ΠΕΕ, σύμφωνα με το άρθρο 18 του βασικού κανονισμού.
            
         2.2.3.   Σύγκριση
   
               (62)
            
            
               Η Επιτροπή συνέκρινε την κανονική αξία και την τιμή εξαγωγής όπως καθορίστηκαν βάσει τιμών εκ του εργοστασίου. Στις περιπτώσεις που κρίθηκε αιτιολογημένο για να διασφαλιστεί δίκαιη σύγκριση, η τιμή εξαγωγής και η κανονική αξία προσαρμόστηκαν ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού.
            
         
               (63)
            
            
               Οι προσαρμογές στην τιμή εξαγωγής έγιναν για τα θαλάσσια ναύλα (0,07 EUR/kg), τα έξοδα διεκπεραίωσης (0,007 EUR/kg) και τα έξοδα χερσαίων μεταφορών (0,014 EUR/kg) βάσει δεδομένων από την αίτηση επανεξέτασης ενόψει της λήξης ισχύος των μέτρων.
            
         
               (64)
            
            
               Σύμφωνα με τους εισαγωγικούς και εξαγωγικούς δασμούς του τελωνείου που δημοσίευσαν οι κινεζικές τελωνειακές αρχές, ο ΦΠΑ στις κινεζικές εξαγωγές του υπό επανεξέταση προϊόντος επιστρεφόταν μόνο εν μέρει κατά τη διάρκεια της ΠΕΕ: 17 % του φόρου επιβαλλόταν επί των εξαγωγών και 9 % αυτού επιστρεφόταν στη συνέχεια. Συνεπώς, η Επιτροπή έλαβε τόσο τις κανονικές αξίες όσο και τις τιμές εξαγωγής με ΦΠΑ και προσάρμοσε την κανονική αξία ώστε να αντιστοιχεί στον συντελεστή ΦΠΑ που εφαρμόζεται στις εξαγωγές μετά την επιστροφή, κατά περίπτωση. Ως εκ τούτου, η κανονική αξία προσαρμόστηκε αντίστοιχα κατά 8 %.
            
         
               (65)
            
            
               Σύμφωνα με την αίτηση και την προηγούμενη επανεξέταση ενόψει της λήξης ισχύος των μέτρων, η εταιρεία Ninghai Organic παρασκεύαζε το υπό επανεξέταση προϊόν με τη μέθοδο «συνθετικής» παραγωγής, ενώ ο Αργεντινός παραγωγός χρησιμοποιούσε τη μέθοδο «φυσικής» παραγωγής. Συνεπώς, έγινε αναπροσαρμογή της κανονικής αξίας όπως περιγράφεται στην αιτιολογική σκέψη 53.
            
         
               (66)
            
            
               Για τους λόγους που εξηγούνται στην αιτιολογική σκέψη 54, δεν έγινε αναπροσαρμογή όσον αφορά τους τύπους προϊόντος L+ και DL.
            
         2.2.4.   Περιθώριο ντάμπινγκ
   
               (67)
            
            
               Η Επιτροπή συνέκρινε την κανονική αξία με τη σταθμισμένη μέση τιμή εξαγωγής που προσδιορίστηκε παραπάνω, όπως προβλέπεται στο άρθρο 2 παράγραφοι 11 και 12 του βασικού κανονισμού.
            
         
               (68)
            
            
               Σε αυτή τη βάση, το μέσο σταθμισμένο περιθώριο ντάμπινγκ για την εταιρεία Ninghai Organic, εκφρασμένο ως ποσοστό της τιμής CIF (κόστος, ασφάλιση, ναύλα) στα σύνορα της Ένωσης, πριν από την καταβολή του δασμού, ήταν 70 %.
            
         
               (69)
            
            
               Σε περίπτωση που δεν γινόταν προσαρμογή της κανονικής αξίας για να ληφθούν υπόψη οι διαφορές ως προς τη μέθοδο παραγωγής, η κανονική αξία θα μπορούσε να συγκριθεί με την τιμή εξαγωγής όπως αυτή καθορίζεται στις αιτιολογικές σκέψεις 60 και 61, δεόντως προσαρμοσμένη όπως περιγράφεται στις αιτιολογικές σκέψεις 62 έως 64. Το περιθώριο ντάμπινγκ υπολογιζόμενο κατ' αυτόν τον τρόπο θα υπερέβαινε το 170 %. Εντούτοις, όπως αναφέρεται ανωτέρω, η Επιτροπή θεωρεί δικαιολογημένη την προσαρμογή της κανονικής αξίας.
            
         
               (70)
            
            
               Όπως και ανωτέρω, και στις δύο περιπτώσεις, ο υπολογισμός του ντάμπινγκ θα βασιζόταν στη σύγκριση της σταθμισμένης μέσης κανονικής αξίας με τη σταθμισμένη μέση τιμή εξαγωγής όπως προσδιορίζεται παραπάνω σύμφωνα με το άρθρο 2 παράγραφοι 11 και 12 του βασικού κανονισμού.
            
         
               (71)
            
            
               Ο ισχυρισμός των αιτούντων και μιας ένωσης παραγωγών της ΕΕ που περιγράφεται στην αιτιολογική σκέψη 58 σε σχέση με την εταιρεία Changmao Biochemical, δηλαδή ότι δεν θα έπρεπε να γίνει προσαρμογή για να ληφθούν υπόψη οι διαφορές στη μέθοδο παραγωγής, διατυπώθηκε επίσης και σε σχέση με την προσαρμογή που έγινε για να ληφθούν υπόψη οι διαφορές στη μέθοδο παραγωγής για την εταιρεία Ninghai Organic στην αιτιολογική σκέψη 65. Επομένως, τα μέρη αυτά αμφισβήτησαν την ορθότητα του περιθωρίου ντάμπινγκ που καθορίζεται στην αιτιολογική σκέψη 68. Ο ισχυρισμός αυτός απορρίφθηκε για τους ίδιους λόγους που αναφέρονται στην αιτιολογική σκέψη 58.
            
         2.3.   Όλοι οι άλλοι παραγωγοί-εξαγωγείς
   
   
               (72)
            
            
               Σύμφωνα με τη βάση δεδομένων του άρθρου 14 παράγραφος 6, οι Κινέζοι παραγωγοί που υπόκεινται στον δασμό υπολοίπων εταιρειών εξήγαγαν λιγότερους από επτά τόνους του υπό επανεξέταση προϊόντος. Βάσει της εν λόγω αμελητέας ποσότητας, που αντιπροσωπεύει μόλις το 0,4 % των εξαγωγών στην Ένωση των Κινέζων παραγωγών-εξαγωγέων στους οποίους είχαν επιβληθεί μέτρα κατά τη διάρκεια της ΠΕΕ, δεν υπολογίστηκε περιθώριο ντάμπινγκ για τις υπόλοιπες εταιρείες στην Κίνα.
            
         2.4.   Συμπέρασμα για το ντάμπινγκ
   
   
               (73)
            
            
               Στις αιτιολογικές σκέψεις 56 και 68, διαπιστώθηκε συνέχιση του ντάμπινγκ κατά τη διάρκεια της ΠΕΕ για τις δύο εταιρείες που επωφελούνταν από ατομικό περιθώριο ντάμπινγκ. Το περιθώριο ντάμπινγκ που διαπιστώθηκε ξεπερνούσε το 70 % και για τις δύο εταιρείες. Εφόσον οι δύο εταιρείες από κοινού αντιπροσωπεύουν άνω του 99 % των κινεζικών εξαγωγών που υπόκεινται σε μέτρα, συνάχθηκε το συμπέρασμα ότι υπήρχε συνέχιση του ντάμπινγκ από την Κίνα κατά τη διάρκεια της ΠΕΕ.
            
         3.   Εξέλιξη των εισαγωγών σε περίπτωση κατάργησης των μέτρων
   
   
               (74)
            
            
               Πέραν της διαπίστωσης για ύπαρξη ντάμπινγκ κατά τη διάρκεια της ΠΕΕ, η Επιτροπή ανέλυσε την πιθανότητα συνέχισης του ντάμπινγκ σε περίπτωση κατάργησης των μέτρων. Αναλύθηκαν τα ακόλουθα στοιχεία: η παραγωγική και πλεονάζουσα ικανότητα στην Κίνα, η κινεζική εξαγωγική συμπεριφορά σε άλλες τρίτες χώρες και η ελκυστικότητα της αγοράς της Ένωσης.
            
         
               (75)
            
            
               Δεδομένης της μη συνεργασίας των Κινέζων παραγωγών-εξαγωγέων, σύμφωνα με το άρθρο 18 του βασικού κανονισμού, τα συμπεράσματα σχετικά με την πιθανότητα επανάληψης του ντάμπινγκ που παρατίθενται παρακάτω βασίστηκαν στα διαθέσιμα πραγματικά στοιχεία, και πιο συγκεκριμένα στις πηγές που αναφέρονται στην αιτιολογική σκέψη 35.
            
         
               (76)
            
            
               Όπως αναφέρθηκε ήδη στην αιτιολογική σκέψη 33, η ανάλυση της πιθανότητας συνέχισης του ντάμπινγκ βασίστηκε σε δεδομένα που σχετίζονται αποκλειστικά με «παραγωγούς που υπόκεινται σε μέτρα», δηλαδή με όλους τους Κινέζους παραγωγούς εκτός της εταιρείας Hangzhou Bioking.
            
         3.1.   Παραγωγική ικανότητα και πλεονάζουσα ικανότητα στην Κίνα
   
   
               (77)
            
            
               Σύμφωνα με δεδομένα από την αίτηση επανεξέτασης ενόψει της λήξης ισχύος των μέτρων, τα οποία διασταυρώθηκαν και συμπληρώθηκαν, κατά περίπτωση, με χρήση των εταιρικών ιστότοπων των Κινέζων παραγωγών και στοιχείων που συγκεντρώθηκαν στο πλαίσιο προηγούμενων ερευνών (20), η συνολική παραγωγική ικανότητα των Κινέζων παραγωγών στους οποίους είχαν επιβληθεί μέτρα κατά τη διάρκεια της ΠΕΕ ήταν 54 000 τόνοι.
            
         
               (78)
            
            
               Βάσει δημόσια διαθέσιμων στοιχείων η κινεζική εγχώρια κατανάλωση κατά τη διάρκεια της ΠΕΕ εκτιμήθηκε ότι ανερχόταν σε περίπου 8 500 τόνους ετησίως (21). Λαμβανομένων υπόψη των εισαγωγών του υπό επανεξέταση προϊόντος στην Κίνα, όπως καταγράφηκαν στη βάση δεδομένων GTA (δηλαδή περίπου 300 τόνοι), οι συνολικές κινεζικές εγχώριες πωλήσεις (συμπεριλαμβανομένης της εταιρείας Hangzhou Bioking) ανήλθαν κατ' εκτίμηση σε περίπου 8 200 τόνους. Λόγω έλλειψης πιο αξιόπιστων διαθέσιμων στοιχείων εκτιμάται ότι το ποσοστό των εγχώριων πωλήσεων των Κινέζων παραγωγών που υπόκεινται σε μέτρα σε σχέση με τις συνολικές κινεζικές εγχώριες πωλήσεις ήταν το ίδιο με το μερίδιό τους στη συνολική κινεζική παραγωγική ικανότητα. Βάσει της υπόθεσης αυτής, οι εγχώριες πωλήσεις των Κινέζων παραγωγών που υπόκεινται σε μέτρα εκτιμήθηκαν σε [6 200 - 6 600] (22) τόνους κατά τη διάρκεια της ΠΕΕ.
            
         
               (79)
            
            
               Κατά τη διάρκεια της ΠΕΕ, οι συνολικές κινεζικές εξαγωγές (συμπεριλαμβανομένης της εταιρείας Hangzhou Bioking) ανήλθαν σε 33 300 τόνους, ενώ οι εξαγωγές των Κινέζων παραγωγών που υπάγονταν σε μέτρα ανήλθαν σε [20 000 - 25 000] τόνους σύμφωνα με την κινεζική βάση δεδομένων. Λαμβανομένων υπόψη των εγχώριων πωλήσεων όπως καθορίζονται ανωτέρω, συνάγεται ότι η συνολική κινεζική παραγωγή ανήλθε περίπου σε 41 500 τόνους, από τους οποίους [26 000 - 30 000] τόνοι παρασκευάστηκαν από Κινέζους παραγωγούς που υπόκεινται σε μέτρα.
            
         
               (80)
            
            
               Η πλεονάζουσα ικανότητα των παραγωγών που υπόκεινται σε μέτρα ήταν [24 000 - 28 000] τόνοι.
            
         
               (81)
            
            
               Βάσει των ανωτέρω πορισμάτων στις αιτιολογικές σκέψεις 77 έως 80 όσον αφορά την κινεζική εγχώρια κατανάλωση, την παραγωγική ικανότητα, την παραγωγή και τις κινεζικές εξαγωγές, αντλήθηκαν τα ακόλουθα συμπεράσματα:
               
                           —
                        
                        
                           Η κινεζική εγχώρια κατανάλωση αντιπροσωπεύει μόλις το 16 % της παραγωγικής ικανότητας των Κινέζων παραγωγών-εξαγωγέων που υπόκεινται σε μέτρα.
                        
                     
                           —
                        
                        
                           Οι Κινέζοι παραγωγοί-εξαγωγείς που υπόκεινται σε μέτρα είναι σε μεγάλο βαθμό προσανατολισμένοι στις εξαγωγές, όπως καταδεικνύεται από το γεγονός ότι εξήγαγαν άνω του 75 % της παραγωγής τους.
                        
                     
                           —
                        
                        
                           Το ποσοστό χρησιμοποίησης της παραγωγικής ικανότητας των παραγωγών που υπόκεινται σε μέτρα κατά τη διάρκεια της ΠΕΕ ήταν κάτω του 55 %. Δεδομένου του περιορισμένου μεγέθους της εγχώριας αγοράς, κάθε προσπάθεια αύξησης του εν λόγω χαμηλού ποσοστού χρησιμοποίησης θα συνεπαγόταν αύξηση των εξαγωγών.
                        
                     
                           —
                        
                        
                           Η πλεονάζουσα ικανότητα των παραγωγών που υπόκεινται σε μέτρα αντιπροσώπευε [110 % - 120 %] της ενωσιακής κατανάλωσης.
                        
                     
         
               (82)
            
            
               Σύμφωνα με στοιχεία για την αγορά (23), ο ετήσιος ρυθμός αύξησης της εγχώριας ζήτησης για το υπό επανεξέταση προϊόν στην περιοχή της Ασίας και του Ειρηνικού αναμένεται να είναι 6,8 % μεταξύ 2014 και 2020. Η προεκβολή βάσει του ποσοστού αυτού και της κινεζικής εγχώριας ζήτησης που διαπιστώθηκε κατά τη διάρκεια της ΠΕΕ θα έδινε εκτιμώμενη κινεζική εγχώρια ζήτηση 13 500 τόνων έως το 2022. Πρόκειται για τιμή που υπολείπεται σημαντικά της κινεζικής παραγωγικής ικανότητας κατά τη διάρκεια της ΠΕΕ.
            
         
               (83)
            
            
               Επιπλέον, θα πρέπει να σημειωθεί ότι η εταιρεία Hangzhou Bioking αύξησε την παραγωγική της ικανότητα κατά [8 000 - 13 000] τόνους/έτος μετά την περίοδο της έρευνας επανεξέτασης. Πράγματι, η εταιρεία αντικατέστησε το υφιστάμενο εργοστάσιό της με νέα γραμμή παραγωγής 25 000 τόνων/έτος (24). Αυτό θα αυξήσει περαιτέρω την ανισορροπία μεταξύ παραγωγικής ικανότητας και ζήτησης στην κινεζική εγχώρια αγορά.
            
         
               (84)
            
            
               Για τους ανωτέρω λόγους, συνάγεται το συμπέρασμα ότι οι Κινέζοι παραγωγοί-εξαγωγείς που υπόκεινται σε μέτρα έχουν κίνητρο για να διατηρήσουν ή να αυξήσουν τη θέση τους στις εξαγωγικές αγορές τους.
            
         3.2.   Η εξαγωγική συμπεριφορά της Κίνας σε άλλες τρίτες χώρες
   
   
               (85)
            
            
               Λόγω της μη συνεργασίας των Κινέζων παραγωγών-εξαγωγέων που υπόκεινται σε μέτρα, δεν κατέστη δυνατό να αναλυθούν οι κινεζικές τιμές εξαγωγής προς τρίτες χώρες, εξαιρουμένης της εταιρείας Hangzhou Bioking. Αυτό οφείλεται στο γεγονός ότι στη βάση δεδομένων των κινεζικών στατιστικών εξαγωγών αναφέρεται μόνο ο όγκος των εξαγωγών κάθε εταιρείας και όχι οι αντίστοιχες αξίες. Εντούτοις, εφόσον, σύμφωνα με βάση δεδομένων των κινεζικών στατιστικών εξαγωγών, οι εξαγωγές της εταιρείας Hangzhou Bioking σε τρίτες χώρες αντιπροσωπεύουν λιγότερο του 1/5 των συνολικών κινεζικών εξαγωγών στις εν λόγω τρίτες χώρες, θεωρήθηκε ότι τα συμπεράσματα σχετικά με τις συνολικές κινεζικές εξαγωγές σε τρίτες χώρες ήταν παρ' όλα αυτά αντιπροσωπευτικά της συμπεριφοράς των Κινέζων παραγωγών-εξαγωγέων που υπόκεινται σε μέτρα.
            
         
               (86)
            
            
               Η σύγκριση της μέσης τιμής των κινεζικών εξαγωγών στον υπόλοιπο κόσμο, όπως καταγράφεται στην κινεζική βάση δεδομένων, αναπροσαρμοσμένη σε επίπεδο εκ του εργοστασίου, με την κανονική αξία που καθορίστηκε ανωτέρω για τις εταιρείες Changmao Biochemical και Ninghai Organic οδήγησε σε περιθώριο ντάμπινγκ που θα μπορούσε να ανέλθει σε άνω του 70 %, μετά την αναπροσαρμογή βάσει των διαφορών στη μέθοδο παραγωγής, όπως περιγράφεται στην αιτιολογική σκέψη 53. Όσον αφορά τις πέντε κύριες αγορές τρίτων χωρών για τους Κινέζους παραγωγούς-εξαγωγείς, δηλαδή την Ινδία, τη Ρωσία, τις ΗΠΑ, την Τουρκία και την Αυστραλία κατά σειρά σπουδαιότητας, που αντιπροσωπεύουν το 69 % των συνολικών εξαγωγών της Κίνας προς άλλες τρίτες χώρες, τα υπολογισθέντα περιθώρια ντάμπινγκ υπερέβαιναν επίσης το 70 % σε όλες τις αγορές (μεταξύ 72 % και 87 %).
            
         
               (87)
            
            
               Εάν η κανονική αξία βασιζόταν στην κανονική τιμή που περιλάμβανε η αίτηση επανεξέτασης ενόψει της λήξης ισχύος των μέτρων, χωρίς αναπροσαρμογή λόγω διαφορών στις διαδικασίες παραγωγής, το περιθώριο ντάμπινγκ θα υπερέβαινε το 170 %. Εντούτοις, όπως αναφέρεται ανωτέρω, η Επιτροπή θεωρεί δικαιολογημένη την προσαρμογή της κανονικής αξίας.
            
         
               (88)
            
            
               Συνεπώς, συνάχθηκε το συμπέρασμα ότι οι Κινέζοι παραγωγοί που υπόκεινται σε μέτρα εξήγαγαν στις αγορές τρίτων χωρών σε τιμές ντάμπινγκ.
            
         3.3.   Ελκυστικότητα της αγοράς της Ένωσης
   
   
               (89)
            
            
               Η κινεζική εγχώρια αγορά παρουσιάζει σημαντική πλεονάζουσα ικανότητα, η οποία θα μπορούσε να εξωθήσει τους Κινέζους παραγωγούς που υπόκεινται σε μέτρα στην εξεύρεση εναλλακτικών αγορών για την εν λόγω πλεονάζουσα παραγωγική ικανότητα.
            
         
               (90)
            
            
               Η ενωσιακή αγορά συνιστά μακράν τη μεγαλύτερη στον κόσμο και κατά τη διάρκεια της ΠΕΕ αντιπροσώπευε το 35 % της συνολικής κατανάλωσης του υπό επανεξέταση προϊόντος, σύμφωνα με στοιχεία για την αγορά (25). Σύμφωνα με τη βάση δεδομένων GTA, η μέση τιμή FOB (ελεύθερο επί του μεταφορικού μέσου) των κινεζικών εξαγωγών στην Ένωση κατά τη διάρκεια της ΠΕΕ ήταν μεταξύ 6 % και 8 % υψηλότερη από τη μέση τιμή των κινεζικών εξαγωγών προς τον υπόλοιπο κόσμο (26) την ίδια περίοδο. Συνεπώς, η Επιτροπή κατέληξε στο συμπέρασμα ότι η αγορά της Ένωσης είναι ελκυστική για τις κινεζικές εξαγωγές, διότι τα κέρδη από τις πωλήσεις προς την Ένωση μπορεί να είναι υψηλότερα σε σύγκριση με τις πωλήσεις προς άλλες εξαγωγικές αγορές.
            
         
               (91)
            
            
               Επιπρόσθετα, το γεγονός ότι, παρά την ύπαρξη μέτρων αντιντάμπινγκ, οι Κινέζοι παραγωγοί-εξαγωγείς που υπόκεινται σε μέτρα συνέχισαν να εξάγουν σημαντικές ποσότητες στην Ένωση, οι οποίες αντιπροσώπευαν το 8 % της ενωσιακής κατανάλωσης κατά τη διάρκεια της ΠΕΕ, επιβεβαιώνει το συνεχές αυξημένο τους ενδιαφέρον για την ενωσιακή αγορά.
            
         
               (92)
            
            
               Κατά τη διάρκεια της ΠΕΕ, λιγότερο από το 30 % των εξαγωγών των δύο Κινέζων παραγωγών που υπόκεινται σε ατομικά μέτρα είχε ως προορισμό την Ένωση. Εύλογα αναμένεται ότι, σε περίπτωση κατάργησης των μέτρων, οι δύο παραγωγοί που επί του παρόντος υπόκεινται σε ατομικούς δασμούς θα αύξαναν τις εξαγωγές τους με προορισμό την Ένωση. Επίσης, μπορεί εύλογα να προβλεφθεί ότι και άλλοι Κινέζοι παραγωγοί που επί του παρόντος εξάγουν ελάχιστα (7 τόνους κατά τη διάρκεια της ΠΕΕ) στην ενωσιακή αγορά λόγω υψηλού δασμού για όλες τις άλλες εταιρείες, θα άρχιζαν να εξάγουν σημαντικές ποσότητες στην Ένωση.
            
         3.4.   Συμπέρασμα
   
   
               (93)
            
            
               Συμπερασματικά, από τα περιθώρια ντάμπινγκ που καθορίστηκαν κατά την περίοδο της έρευνας επανεξέτασης, τη μεγάλη παραγωγική ικανότητα, την υψηλή πλεονάζουσα παραγωγική ικανότητα σε συνδυασμό με την εξαγωγική συμπεριφορά της Κίνας σε άλλες τρίτες χώρες, καθώς και την ελκυστικότητα της ενωσιακής αγοράς, συνάγεται ότι τυχόν κατάργηση των μέτρων θα οδηγούσε ενδεχομένως σε σημαντική αύξηση των εξαγωγών προς την Ένωση. Λόγω των περιθωρίων ντάμπινγκ που διαπιστώθηκαν κατά την περίοδο της έρευνας επανεξέτασης, είναι επίσης πιθανό ότι οι μελλοντικές εξαγωγές θα πραγματοποιούνται σε τιμές που αποτελούν αντικείμενο σημαντικού ντάμπινγκ. Συνεπώς, η Επιτροπή κατέληξε στο συμπέρασμα ότι υπάρχει μεγάλη πιθανότητα συνέχισης του ντάμπινγκ σε περίπτωση κατάργησης των μέτρων.
            
         Δ.   ΠΙΘΑΝΟΤΗΤΑ ΣΥΝΕΧΙΣΗΣ Η ΕΠΑΝΑΛΗΨΗΣ ΤΗΣ ΖΗΜΙΑΣ
   
   1.   Ορισμός του ενωσιακού κλάδου παραγωγής και της ενωσιακής παραγωγής
   
   
               (94)
            
            
               Κατά τη διάρκεια της ΠΕΕ, το ομοειδές προϊόν παραγόταν από εννέα παραγωγούς στην Ένωση. Από αυτούς τους εννέα παραγωγούς, οι επτά συνεργάστηκαν στην έρευνα. Διαπιστώθηκε ότι στους εν λόγω επτά παραγωγούς αναλογούσε μείζον τμήμα, στη συγκεκριμένη περίπτωση άνω του 60 %, της συνολικής παραγωγής του ομοειδούς προϊόντος στην Ένωση. Ως εκ τούτου, εφεξής αυτοί αναφέρονται ως «ενωσιακός κλάδος παραγωγής» (ενωσιακή βιομηχανία) κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού.
            
         
               (95)
            
            
               Ο ενωσιακός κλάδος παραγωγής προσδιορίστηκε στους 18 900 τόνους, ποσότητα που αναλογεί στο 64 % της εκτιμώμενης συνολικής παραγωγής στην Ένωση αν ληφθούν υπόψη και οι άλλοι δύο ενωσιακοί παραγωγοί (29 661 τόνοι (27) συνολικά).
            
         
               (96)
            
            
               Για τους σκοπούς της ανάλυσης της ζημίας, οι δείκτες ζημίας αξιολογήθηκαν βάσει ενός μείζονος τμήματος της ενωσιακής παραγωγής, βάσει επαληθευμένων στοιχείων που συγκεντρώθηκαν από τους παραγωγούς οι οποίοι συνεργάστηκαν στην έρευνα.
            
         
               (97)
            
            
               Η ενωσιακή αγορά του υπό επανεξέταση προϊόντος χαρακτηρίζεται από σχετικά μικρό αριθμό παραγωγών, κυρίως μικρομεσαίων επιχειρήσεων. Εκτός από έναν παραγωγό που παράγει αποκλειστικά τρυγικό οξύ, όλοι οι άλλοι παραγωγοί είναι κάθετα ολοκληρωμένοι, με κύρια δραστηριότητα την παραγωγή οινοπνεύματος από οινολάσπη, διαδικασία από την οποία προκύπτει ως υποπροϊόν το υπό επανεξέταση προϊόν.
            
         
               (98)
            
            
               Η εξεταζόμενη περίοδος της παρούσας έρευνας συμπίπτει εν μέρει με την περίοδο της έρευνας που αναφέρεται στην αιτιολογική σκέψη 5 για το έτος 2013 και εν μέρει για το έτος 2014. Όπως αναφέρεται στην αιτιολογική σκέψη 96, τα ζητήματα που σχετίζονται με τη ζημία όσον αφορά την παρούσα έρευνα αξιολογήθηκαν στο επίπεδο του μεγαλύτερου ποσοστού της ενωσιακής παραγωγής, βάσει επαληθευμένων στοιχείων που συγκεντρώθηκαν από τους συνεργαζόμενους ενωσιακούς παραγωγούς. Στην έρευνα που αναφέρεται στην αιτιολογική σκέψη 5, οι δείκτες μακροοικονομικής ζημίας, όπως ο όγκος παραγωγής και ο όγκος πωλήσεων και το μερίδιο αγοράς αξιολογήθηκαν βάσει δεδομένων από όλους τους ενωσιακούς παραγωγούς. Συνεπώς, οι αξίες ορισμένων δεικτών διαφέρουν μεταξύ της παρούσας έρευνας και της έρευνας που αναφέρεται στην αιτιολογική σκέψη 5.
            
         2.   Ενωσιακή κατανάλωση
   
   
               (99)
            
            
               Η ενωσιακή κατανάλωση προσδιορίστηκε βάσει του όγκου των πωλήσεων του ενωσιακού κλάδου παραγωγής στην ενωσιακή αγορά, του όγκου των εισαγωγών από τρίτες χώρες στην Ένωση σύμφωνα με τη βάση δεδομένων του άρθρου 14 παράγραφος 6, των κινεζικών εισαγωγών σύμφωνα με τη βάση δεδομένων του άρθρου 14 παράγραφος 6 και του όγκου των πωλήσεων άλλων ενωσιακών παραγωγών σύμφωνα με τα στοιχεία που προσκομίστηκαν στην αίτηση επανεξέτασης ενόψει της λήξης ισχύος των μέτρων.
            
         
               (100)
            
            
               Η κατανάλωση τρυγικού οξέος στην Ένωση μειώθηκε μεταξύ 2013 και της ΠΕΕ κατά 11 %. Η ζήτηση μειώθηκε μεταξύ 2013 και 2014 κατά 10 % και εν συνεχεία παρέμεινε στα επίπεδα του 2014. Κατά κανόνα, η ζήτηση για το υπό επανεξέταση προϊόν εξαρτάται από εξωτερικούς παράγοντες, όπως οι κλιματικές συνθήκες που επηρεάζουν την κατανάλωση του υπό επανεξέταση προϊόντος στον αμπελοοινικό τομέα. Στον κατασκευαστικό κλάδο η κατανάλωση μπορεί να κυμαίνεται ανάλογα με τον όγκο της κατασκευαστικής παραγωγής γενικά, καθώς επίσης και λόγω της χρήσης υποκατάστατων προϊόντων.
               
                  Πίνακας 1
               
               
                  Ενωσιακή κατανάλωση
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Συνολική κατανάλωση (τόνοι)
                        
                        
                           25 455 
                        
                        
                           22 931 
                        
                        
                           23 767 
                        
                        
                           22 610 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              93
                           
                        
                        
                           
                              89
                           
                        
                     
                           
                              Πηγή: Αίτηση επανεξέτασης ενόψει της λήξης ισχύος των μέτρων, βάση δεδομένων του άρθρου 14 παράγραφος 6, επαληθευμένες απαντήσεις στο ερωτηματολόγιο
                        
                     
         3.   Όγκος, μερίδιο της αγοράς και τιμές εισαγωγής από την Κίνα
   
   3.1.   Όγκος και μερίδιο αγοράς
   
   i)   
         Σύνολο εισαγωγών από την Κίνα
      
   
   
               (101)
            
            
               Προκειμένου να αξιολογήσει τη συνολική κατάσταση της ενωσιακής αγοράς, η Επιτροπή εκτίμησε επίσης τον όγκο όλων των εισαγωγών του υπό επανεξέταση προϊόντος (δηλαδή συμπεριλαμβανομένων των εισαγωγών από την εταιρεία Hangzhou Bioking που δεν υπάγεται σε μέτρα). Διαπιστώθηκε ότι ο όγκος όλων των εισαγωγών από την Κίνα στην Ένωση μειώθηκε κατά 47 % στη διάρκεια της εξεταζόμενης περιόδου. Παρουσίασε πτώση από [9 000 - 11 000] τόνους το 2013 σε [5 000 - 6 000] την ΠΕΕ, που αντιστοιχεί σε μερίδιο αγοράς [20 - 30] %. Δεδομένου του γεγονότος ότι μόνο ένας παραγωγός-εξαγωγέας δεν υπόκειται σε μέτρα, οι συνολικές τιμές καθώς και αυτές που σχετίζονται με παραγωγούς που υπόκεινται σε μέτρα πρέπει να παρουσιαστούν ως εύρη τιμών ή δείκτες για λόγους εμπιστευτικότητας.
               
                  Πίνακας 2
               
               
                  Όγκος εισαγωγών και μερίδιο αγοράς των συνολικών εισαγωγών από την Κίνα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος συνόλου εισαγωγών από την Κίνα (τόνοι)
                        
                        
                           [9 000  - 11 000 ]
                        
                        
                           [8 000  - 9 000 ]
                        
                        
                           [6 000  - 8 000 ]
                        
                        
                           [5 000  - 6 000 ]
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              82
                           
                        
                        
                           
                              65
                           
                        
                        
                           
                              53
                           
                        
                     
                           Μερίδιο αγοράς συνόλου εισαγωγών από την Κίνα (%)
                        
                        
                           [40 - 50]
                        
                        
                           [30 - 40]
                        
                        
                           [25 - 35]
                        
                        
                           [20 - 30]
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              70
                           
                        
                        
                           
                              60
                           
                        
                     
                           
                              Πηγή: Βάση δεδομένων του άρθρου 14 παράγραφος 6
                        
                     
         ii)   
         Εισαγωγές από την Κίνα που υπόκεινται σε μέτρα
      
   
   
               (102)
            
            
               Ομοίως, ο όγκος των εισαγωγών από Κινέζους παραγωγούς-εξαγωγείς που υπόκεινται σε μέτρα αντιντάμπινγκ στην Ένωση μειώθηκε κατά 49 % και έφθασε τους [1 600 - 1 900 τόνους] την ΠΕΕ, ποσό που αντιστοιχεί σε μερίδιο αγοράς [7 - 10 %] από [11 - 14 %] που ήταν στις αρχές της εξεταζόμενης περιόδου.
               
                  Πίνακας 3
               
               
                  Όγκος εισαγωγών και μερίδιο αγοράς των κινεζικών εισαγωγών που υπόκεινται σε μέτρα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος εισαγωγών από την Κίνα που υπόκεινται σε μέτρα (τόνοι)
                        
                        
                           [3 100  – 3 700 ]
                        
                        
                           [2 300  - 2 800 ]
                        
                        
                           [1 900  - 2 300 ]
                        
                        
                           [1 600  - 1 900 ]
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              82
                           
                        
                        
                           
                              66
                           
                        
                        
                           
                              51
                           
                        
                     
                           Μερίδιο της αγοράς των εισαγωγών από την Κίνα που υπόκεινται σε μέτρα (%)
                        
                        
                           [11 - 14]
                        
                        
                           [10 - 13]
                        
                        
                           [8 - 11]
                        
                        
                           [7 - 10]
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              70
                           
                        
                        
                           
                              58
                           
                        
                     
                           
                              Πηγή: Βάση δεδομένων του άρθρου 14 παράγραφος 6
                        
                     
         iii)   
         Εισαγωγές από την Κίνα που δεν υπόκεινται σε μέτρα
      
   
   
               (103)
            
            
               Κατά τη διάρκεια της εξεταζόμενης περιόδου, ο όγκος των εισαγωγών που δεν υπόκεινται σε μέτρα από την Κίνα στην Ένωση διαμορφώθηκε ως εξής:
               
                  Πίνακας 4
               
               
                  Όγκος εισαγωγών και μερίδιο αγοράς των εισαγωγών που δεν υπόκεινται σε μέτρα από την Κίνα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος εισαγωγών από την Κίνα που δεν υπόκεινται σε μέτρα (τόνοι)
                        
                        
                           [7 000  - 8 000 ]
                        
                        
                           [6 000  - 7 000 ]
                        
                        
                           [4 000  - 5 000 ]
                        
                        
                           [3 000  - 4 000 ]
                        
                     
                           Όγκος εισαγωγών
                        
                        
                            
                        
                        
                            
                        
                        
                            
                        
                        
                            
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              82
                           
                        
                        
                           
                              65
                           
                        
                        
                           
                              54
                           
                        
                     
                           Μερίδιο αγοράς εισαγωγών από την Κίνα που δεν υπόκεινται σε μέτρα (%)
                        
                        
                           [25 - 35]
                        
                        
                           [20 - 30]
                        
                        
                           [20 - 30]
                        
                        
                           [10 - 20]
                        
                     
                           Μερίδιο αγοράς
                        
                        
                            
                        
                        
                            
                        
                        
                            
                        
                        
                            
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              70
                           
                        
                        
                           
                              60
                           
                        
                     
                           
                              Πηγή: Βάση δεδομένων του άρθρου 14 παράγραφος 6
                        
                     
         
               (104)
            
            
               Ο όγκος των εισαγωγών από τη ΛΔΚ που δεν υπόκεινται σε μέτρα αναλογεί στο μεγαλύτερο τμήμα των κινεζικών εισαγωγών. Μειώθηκε κατά 46 % στη διάρκεια της εξεταζόμενης περιόδου, ακολουθώντας σε πολύ μικρή απόσταση την τάση των εισαγωγών που υπόκεινται σε μέτρα. Συνεπώς, το μερίδιό του στις συνολικές κινεζικές εξαγωγές στην Ένωση παρέμεινε σταθερό στη διάρκεια της εξεταζόμενης περιόδου.
            
         3.2.   Τιμές και υποτιμολόγηση
   
   i)   
         Τιμές και υποτιμολόγηση των εισαγωγών που υπόκεινται σε μέτρα
      
   
   
               (105)
            
            
               Ο ακόλουθος πίνακας παρουσιάζει την εξέλιξη των μέσων τιμών CIF (κόστος, ασφάλιση, ναύλα) στα σύνορα της ΕΕ για τις εισαγωγές από την Κίνα που υπόκεινται σε μέτρα.
               
                  Πίνακας 5
               
               
                  Μέση τιμή εισαγωγών από την Κίνα που υπόκεινται σε μέτρα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Τιμή των κινεζικών εισαγωγών που υπόκεινται σε μέτρα (EUR/τόνος)
                        
                        
                           2 731 
                        
                        
                           2 706 
                        
                        
                           2 443 
                        
                        
                           1 895 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              89
                           
                        
                        
                           
                              69
                           
                        
                     
                           
                              Πηγή: Βάση δεδομένων του άρθρου 14 παράγραφος 6
                        
                     
         
               (106)
            
            
               Οι μέσες μοναδιαίες τιμές πώλησης των κινέζικων εισαγωγών που υπόκεινται σε μέτρα σε επίπεδο CIF έφθασαν, κατά την ΠΕΕ, τα 1 895 EUR/τόνο, τιμή που αντιστοιχεί σε μείωση κατά 31 % για την εξεταζόμενη περίοδο.
            
         
               (107)
            
            
               Η υποτιμολόγηση κατά τη διάρκεια της έρευνας επανεξέτασης προσδιορίστηκε συγκρίνοντας α) τη σταθμισμένη μέση τιμή πώλησης των συνεργαζόμενων ενωσιακών παραγωγών σε μη συνδεδεμένους πελάτες στην ενωσιακή αγορά, προσαρμοσμένη σε επίπεδο τιμών εκ του εργοστασίου, και β) τη μέση τιμή των εισαγωγών που υπόκεινται σε μέτρα από την οικεία χώρα στον πρώτο ανεξάρτητο πελάτη στην ενωσιακή αγορά, βάσει των τιμών CIF (κόστος, ασφάλιση, ναύλα) σύμφωνα με τη βάση δεδομένων του άρθρου 14 παράγραφος 6, με προσθήκη των ισχυόντων τελωνειακών δασμών και δασμών αντιντάμπινγκ.
            
         
               (108)
            
            
               Όπως αναφέρθηκε στην αιτιολογική σκέψη 27, λόγω έλλειψης συνεργασίας από την πλευρά των Κινέζων παραγωγών-εξαγωγέων, δεν ήταν δυνατό να προσδιοριστούν οι τύποι προϊόντων που εξάγονταν από την Κίνα. Επομένως, η σύγκριση ανά τύπο προϊόντος δεν ήταν εφικτή. Το αποτέλεσμα της σύγκρισης εκφράστηκε ως ποσοστό του κύκλου εργασιών των συνεργαζόμενων ενωσιακών παραγωγών κατά την περίοδο της έρευνας επανεξέτασης. Κατέδειξε σταθμισμένο μέσο περιθώριο υποτιμολόγησης 19 %.
            
         ii)   
         Τιμές εισαγωγών που δεν υπόκεινται σε μέτρα
      
   
   
               (109)
            
            
               Κατά τη διάρκεια της εξεταζόμενης περιόδου, οι τιμές των εισαγωγών του υπό επανεξέταση προϊόντος από τη ΛΔΚ που δεν υπάγονταν σε μέτρα μειώθηκαν κατά 34 %. Καθ' όλη την εξεταζόμενη περίοδο, οι τιμές των εισαγωγών που δεν υπάγονταν σε μέτρα ήταν ελαφρώς υψηλότερες ή στο ίδιο επίπεδο σε σχέση με τις τιμές των εισαγωγών που αποτελούσαν αντικείμενο ντάμπινγκ (28). Καθ' όλη την εξεταζόμενη περίοδο, οι τιμές των εισαγωγών που δεν υπάγονταν σε μέτρα ήταν χαμηλότερες από τις τιμές του ενωσιακού κλάδου παραγωγής.
               
                  Πίνακας 6
               
               
                  Τιμές των εισαγωγών από την Κίνα που δεν υπόκεινται σε μέτρα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Τιμή των κινεζικών εισαγωγών που υπόκεινται σε μηδενικό δασμό (EUR/τόνος)
                        
                        
                           [2 900 -3 100 ]
                        
                        
                           [2 800  - 3 000 ]
                        
                        
                           [2 300  - 2 500 ]
                        
                        
                           [1 900  - 2 100 ]
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              94
                           
                        
                        
                           
                              79
                           
                        
                        
                           
                              66
                           
                        
                     
                           
                              Πηγή: Βάση δεδομένων του άρθρου 14 παράγραφος 6
                        
                     
         4.   Εισαγωγές από άλλες τρίτες χώρες
   
   
               (110)
            
            
               Στον ακόλουθο πίνακα παρουσιάζεται η εξέλιξη των εισαγωγών από τρίτες χώρες κατά τη διάρκεια της εξεταζόμενης περιόδου με βάση τον όγκο και το μερίδιο αγοράς, καθώς και η μέση τιμή αυτών των εισαγωγών.
               
                  Πίνακας 7
               
               
                  Εισαγωγές από τρίτες χώρες εκτός της Κίνας
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος εισαγωγών από τρίτες χώρες (τόνοι)
                        
                        
                           250
                        
                        
                           139
                        
                        
                           20
                        
                        
                           4
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              56
                           
                        
                        
                           
                              8
                           
                        
                        
                           
                              2
                           
                        
                     
                           Μερίδιο αγοράς των εισαγωγών από τρίτες χώρες (%)
                        
                        
                           1
                        
                        
                           1
                        
                        
                           0
                        
                        
                           0
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              62
                           
                        
                        
                           
                              9
                           
                        
                        
                           
                              2
                           
                        
                     
                           Τιμή των εισαγωγών (EUR/τόνο)
                        
                        
                           3 307 
                        
                        
                           2 931 
                        
                        
                           Άνευ αντικειμένου
                        
                        
                           Άνευ αντικειμένου
                        
                     
                           
                              Πηγή: Βάση δεδομένων του άρθρου 14 παράγραφος 6
                        
                     
         
               (111)
            
            
               Οι εισαγωγές από τρίτες χώρες βρίσκονταν σε πολύ χαμηλά επίπεδα και ουσιαστικά έπαυσαν στη διάρκεια της ΠΕΕ. Παρουσίασαν πτώση από 250 τόνους το 2013 σε σχεδόν μηδέν κατά την ΠΕΕ. Οι τιμές των εν λόγω εισαγωγών ήταν υψηλότερες των τιμών των εισαγωγών από την Κίνα. Βρίσκονταν κάτω από το μέσο επίπεδο τιμών του ενωσιακού κλάδου παραγωγής το 2013 και το 2014. Το 2015 η ποσότητα που εισήχθη ήταν ιδιαίτερα χαμηλή (9 τόνοι) και κατά την ΠΕΕ ήταν ουσιαστική μηδενική. Συνεπώς οι μέσες τιμές που προέκυψαν για τα εν λόγω έτη δεν θεωρήθηκαν αντιπροσωπευτικές ή σημαντικές. Σε κάθε περίπτωση, οι εξαγωγές από τρίτες χώρες ήταν οριακές, καθώς καθ' όλη την εξεταζόμενη περίοδο αντιπροσώπευαν μερίδιο αγοράς μόλις 1 % ή λιγότερο.
            
         5.   Οικονομική κατάσταση του ενωσιακού κλάδου παραγωγής
   
   
               (112)
            
            
               Σύμφωνα με το άρθρο 3 παράγραφος 5 του βασικού κανονισμού, η Επιτροπή εξέτασε όλους τους σχετικούς οικονομικούς παράγοντες και δείκτες που έχουν επίπτωση στην κατάσταση του ενωσιακού κλάδου παραγωγής.
            
         
               (113)
            
            
               Όπως αναφέρεται στην αιτιολογική σκέψη 94, η εκτίμηση αυτή βασίστηκε σε ένα μείζον τμήμα της ενωσιακής παραγωγής, σύμφωνα με τα στοιχεία που προσκομίστηκαν από τους συνεργαζόμενους ενωσιακούς παραγωγούς.
            
         6.   Παραγωγή
   
   
               (114)
            
            
               Συνολικά, η ενωσιακή παραγωγή αυξήθηκε κατά 22 % μεταξύ του 2013 και της ΠΕΕ. Παρέμεινε σταθερή από το 2013 έως το 2014, αυξήθηκε κατά 10 ποσοστιαίες μονάδες μεταξύ 2014 και 2015 και κατά ακόμη 11 % μεταξύ 2015 και ΠΕΕ. Στον βαθμό που το κόστος παραγωγής του υπό επανεξέταση προϊόντος εξαρτάται κυρίως από την τιμή της πρώτης ύλης, η οποία υπόκειται σε εποχιακές διακυμάνσεις, τα αυξημένα επίπεδα παραγωγής δεν επηρέασαν αισθητά το κόστος της συνολικής παραγωγής ή τη συνολική κερδοφορία του ενωσιακού κλάδου παραγωγής.
               
                  Πίνακας 8
               
               
                  Όγκος παραγωγής
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Όγκος παραγωγής (τόνοι)
                        
                        
                           15 432 
                        
                        
                           15 580 
                        
                        
                           17 055 
                        
                        
                           18 900 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              101
                           
                        
                        
                           
                              111
                           
                        
                        
                           
                              122
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         7.   Παραγωγική ικανότητα και χρησιμοποίησή της
   
   
               (115)
            
            
               Η παραγωγική ικανότητα του ενωσιακού κλάδου παραγωγής αυξήθηκε κατά 6 % κατά την εξεταζόμενη περίοδο. Η αύξηση αυτή αποδίδεται κυρίως σε μια επένδυση στην οποία προέβη ένας ενωσιακός παραγωγός το 2015.
            
         
               (116)
            
            
               Η χρησιμοποίηση της παραγωγικής ικανότητας σημείωσε διαρκή αύξηση από 43 % το 2013 σε 50 % κατά την ΠΕΕ (δηλαδή κατά 7 ποσοστιαίες μονάδες στη διάρκεια της εξεταζόμενης περιόδου). Η εν λόγω αύξηση του ποσοστού χρησιμοποίησης της παραγωγικής ικανότητας προέκυψε λόγω της αύξησης του όγκου παραγωγής και της παράλληλης αύξησης σε μικρότερο ποσοστό της παραγωγικής ικανότητας. Ωστόσο, η χρησιμοποίηση της παραγωγικής ικανότητας δεν διαδραμάτισε καθοριστικό ρόλο στην ουσιαστική μείωση του μέσου κόστους παραγωγής που παρατηρήθηκε κατά την εξεταζόμενη περίοδο, για λόγους που αναφέρονται στην αιτιολογική σκέψη 127.
               
                  Πίνακας 9
               
               
                  Παραγωγική ικανότητα και χρησιμοποίησή της
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Παραγωγική ικανότητα (τόνοι)
                        
                        
                           35 604 
                        
                        
                           35 604 
                        
                        
                           36 804 
                        
                        
                           37 590 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              103
                           
                        
                        
                           
                              106
                           
                        
                     
                           Χρησιμοποίηση της παραγωγικής ικανότητας (%)
                        
                        
                           43
                        
                        
                           44
                        
                        
                           46
                        
                        
                           50
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              101
                           
                        
                        
                           
                              107
                           
                        
                        
                           
                              116
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         8.   Όγκος πωλήσεων
   
   
               (117)
            
            
               Ο συνολικός όγκος των πωλήσεων του ενωσιακού κλάδου παραγωγής σε μη συνδεδεμένους πελάτες στην αγορά της ΕΕ αυξήθηκε κατά την εξεταζόμενη περίοδο κατά 33 %. Η πιο έντονη αύξηση σημειώθηκε μεταξύ 2014 και 2015, όταν ανήλθε σε 43 %. Μεταξύ 2015 και της ΠΕΕ η τάση αναστράφηκε και ο όγκος πωλήσεων μειώθηκε κατά 11 %.
               
                  Πίνακας 10
               
               
                  Όγκος των πωλήσεων του ενωσιακού κλάδου παραγωγής
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Πωλήσεις σε μη συνδεδεμένα μέρη στην Ένωση (τόνοι)
                        
                        
                           6 984 
                        
                        
                           7 265 
                        
                        
                           10 367 
                        
                        
                           9 273 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              104
                           
                        
                        
                           
                              148
                           
                        
                        
                           
                              133
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         
               (118)
            
            
               Ο όγκος των πωλήσεων καθορίστηκε επίσης για όλους τους ενωσιακούς παραγωγούς βάσει του όγκου των πραγματικών πωλήσεων του ενωσιακού κλάδου παραγωγής που προσδιορίστηκε ανωτέρω στην αιτιολογική σκέψη 96 και, για τους άλλους ενωσιακούς παραγωγούς, βάσει των στοιχείων που προσκομίστηκαν στην αίτηση επανεξέτασης ενόψει της λήξης ισχύος των μέτρων (29).
               
                  Πίνακας 11
               
               
                  Συνολικός όγκος πωλήσεων όλων των ενωσιακών παραγωγών
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Πωλήσεις σε μη συνδεδεμένα μέρη στην Ένωση (τόνοι)
                        
                        
                           [13 500  - 15 500 ]
                        
                        
                           [12 500  - 15 000 ]
                        
                        
                           [15 000  - 17 000 ]
                        
                        
                           [16 500  - 17 500 ]
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              [90 – 100]
                           
                        
                        
                           
                              [110 – 120]
                           
                        
                        
                           
                              [115 – 125]
                           
                        
                     
                           
                              Πηγή: Απαντήσεις στο ερωτηματολόγιο, αίτηση επανεξέτασης ενόψει της λήξης ισχύος των μέτρων
                        
                     
         
               (119)
            
            
               Η αύξηση των συνολικών πωλήσεων ήταν λιγότερο έντονη από την αύξηση του όγκου των πωλήσεων του ενωσιακού κλάδου παραγωγής. Ο όγκος των πωλήσεων που καθορίστηκε σε αυτή τη βάση μειώθηκε σε σύγκριση με την προηγούμενη έρευνα επανεξέτασης ενόψει της λήξης ισχύος των μέτρων που αναφέρεται στην αιτιολογική σκέψη 3. Συνεπώς, μεταξύ 2010 (που ήταν η ΠΕΕ της προηγούμενης έρευνας επανεξέτασης ενόψει της λήξης ισχύος των μέτρων) και 2013, ο όγκος των πωλήσεων μειώθηκε κατά [25 - 35 %], από 20 623 τόνους το 2010 σε [13 500 - 15 500 τόνους] το 2013. Ως εκ τούτου, παρά την αύξηση του όγκου των πωλήσεων που παρατηρήθηκε κατά την εξεταζόμενη περίοδο της παρούσας έρευνας, ο όγκος των πωλήσεων κατά την ΠΕΕ παρέμεινε κάτω του μέσου όγκου των πωλήσεων σε σχέση με την προηγούμενη έρευνα επανεξέτασης.
            
         9.   Μερίδιο αγοράς
   
   
               (120)
            
            
               Κατά την εξεταζόμενη περίοδο, ο ενωσιακός κλάδος παραγωγής κέρδισε 14 ποσοστιαίες μονάδες σε μερίδιο αγοράς, δηλαδή αύξησε το μερίδιό του από 29 % το 2013 σε 43 % κατά την ΠΕΕ. Η αύξηση αυτή αντικατοπτρίζει το γεγονός ότι, παρά τη μείωση της κατανάλωσης, οι πωλήσεις του ενωσιακού κλάδου παραγωγής αυξήθηκαν κατά την εξεταζόμενη περίοδο.
               
                  Πίνακας 12
               
               
                  Μερίδιο αγοράς του ενωσιακού κλάδου παραγωγής
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Μερίδιο αγοράς (%)
                        
                        
                           27
                        
                        
                           32
                        
                        
                           44
                        
                        
                           41
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              115
                           
                        
                        
                           
                              152
                           
                        
                        
                           
                              146
                           
                        
                     
                           
                              Πηγή: Απαντήσεις στο ερωτηματολόγιο, αίτηση επανεξέτασης ενόψει της λήξης ισχύος των μέτρων και βάση δεδομένων του άρθρου 14 παράγραφος 6
                        
                     
         
               (121)
            
            
               Η αύξηση του μεριδίου αγοράς όλων των ενωσιακών παραγωγών ήταν λιγότερο έντονη από την αύξηση του μεριδίου αγοράς του ενωσιακού κλάδου παραγωγής Κατά τη διάρκεια της εξεταζόμενης περιόδου, το μερίδιο αγοράς όλων των ενωσιακών παραγωγών αυξήθηκε κατά 32 %, από [50 - 60 %] σε [70 - 80 %].
               
                  Πίνακας 13
               
               
                  Μερίδιο αγοράς όλων των ενωσιακών παραγωγών
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Μερίδιο αγοράς των ενωσιακών παραγωγών (%)
                        
                        
                           [50 - 60]
                        
                        
                           [60 - 70]
                        
                        
                           [65 - 75]
                        
                        
                           70 - 80]
                        
                     
                           Μερίδιο αγοράς όλων των ενωσιακών παραγωγών
                        
                        
                            
                        
                        
                            
                        
                        
                            
                        
                        
                            
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              107
                           
                        
                        
                           
                              124
                           
                        
                        
                           
                              132
                           
                        
                     
                           
                              Πηγή: Απαντήσεις στο ερωτηματολόγιο, αίτηση επανεξέτασης και βάση δεδομένων του άρθρου 14 παράγραφος 6
                        
                     
         10.   Ανάπτυξη
   
   
               (122)
            
            
               Μεταξύ του 2013 και της ΠΕΕ, ενώ η κατανάλωση στην Ένωση μειώθηκε κατά 11 %, ο όγκος των πωλήσεων του ενωσιακού κλάδου παραγωγής στην ενωσιακή αγορά αυξήθηκε και το μερίδιο αγοράς του παρουσίασε αύξηση κατά 14 ποσοστιαίες μονάδες.
            
         11.   Απασχόληση
   
   
               (123)
            
            
               Το επίπεδο απασχόλησης στον ενωσιακό κλάδο παραγωγής εμφάνισε αύξηση 9 % μεταξύ του 2013 και του 2015 και παρέμεινε ουσιαστικά σταθερό κατά την ΠΕΕ, αντικατοπτρίζοντας εν μέρει την αύξηση της παραγωγής και της παραγωγικής ικανότητας.
               
                  Πίνακας 14
               
               
                  Απασχόληση
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Απασχόληση (άτομα)
                        
                        
                           153
                        
                        
                           154
                        
                        
                           167
                        
                        
                           167
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              101
                           
                        
                        
                           
                              109
                           
                        
                        
                           
                              109
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         12.   Παραγωγικότητα
   
   
               (124)
            
            
               Η παραγωγικότητα του ενωσιακού κλάδου παραγωγής, εκφραζόμενη ως όγκος παραγωγής (τόνοι) ανά απασχολούμενο ετησίως, αυξήθηκε κατά 12 % την εξεταζόμενη περίοδο. Αυτό αντικατοπτρίζει την υψηλότερη αύξηση της παραγωγής (κατά 22 %) σε σύγκριση με την αύξηση της απασχόλησης (κατά 10 %).
               
                  Πίνακας 15
               
               
                  Παραγωγικότητα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Παραγωγικότητα (τόνοι ανά εργαζόμενο)
                        
                        
                           101
                        
                        
                           101
                        
                        
                           102
                        
                        
                           113
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                        
                           
                              112
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         13.   Μέγεθος του περιθωρίου ντάμπινγκ και ανάκαμψη από τις επιπτώσεις προηγούμενων πρακτικών ντάμπινγκ
   
   
               (125)
            
            
               Κατά την έρευνα διαπιστώθηκε σημαντικό επίπεδο ντάμπινγκ. Παρότι ο ενωσιακός κλάδος παραγωγής εμφάνισε θετική εξέλιξη όσον αφορά τον όγκο πωλήσεων και το μερίδιο αγοράς κατά την εξεταζόμενη περίοδο, οι χρηματοοικονομικοί δείκτες, όπως περιγράφονται στις αιτιολογικές σκέψεις 126 έως 137, επιδεινώθηκαν. Ως εκ τούτου, θεωρήθηκε ότι ο ενωσιακός κλάδος παραγωγής δεν έχει ανακάμψει πλήρως από τις συνέπειες των εισαγωγών που αποτελούσαν αντικείμενο ντάμπινγκ. Υπενθυμίζεται ότι στην αρχική έρευνα, διαπιστώθηκαν περιθώρια ντάμπινγκ 4,7 % και 10,1 % για δύο Κινέζους παραγωγούς-εξαγωγείς στους οποίους χορηγήθηκαν ατομικοί δασμολογικοί συντελεστές. Το περιθώριο ντάμπινγκ για όλες τις άλλες εταιρείες καθορίστηκε σε 34,9 %. Επιπλέον, όπως αναφέρεται στις αιτιολογικές σκέψεις 74 έως 93 ανωτέρω, η πιθανότητα συνέχισης του ντάμπινγκ προσδιορίστηκε κυρίως βάσει της διαθέσιμης πλεονάζουσας παραγωγικής ικανότητας στην Κίνα, της τιμολογιακής συμπεριφοράς των Κινέζων εξαγωγέων στις αγορές και της ελκυστικότητας της ενωσιακής αγοράς. Συνεπώς, θεωρήθηκε ότι ο ενωσιακός κλάδος παραγωγής εξακολουθεί να είναι ευάλωτος απέναντι στις ζημιογόνες επιπτώσεις των εισαγωγών που αποτελούν αντικείμενο ντάμπινγκ στην ενωσιακή αγορά.
            
         14.   Τιμές και παράγοντες που επηρεάζουν τις τιμές
   
   
               (126)
            
            
               Οι μέσες τιμές πώλησης του ενωσιακού κλάδου παραγωγής σε μη συνδεδεμένους πελάτες στην ενωσιακή αγορά μειώθηκαν κατά 47 % μεταξύ 2013 και 2015 και παρέμειναν σε αυτό το επίπεδο στη διάρκεια της ΠΕΕ. Σε απόλυτες τιμές, οι τιμές πωλήσεων μειώθηκαν από 5 239 EUR/τόνο το 2013 σε 2 761 EUR/τόνο κατά την ΠΕΕ.
            
         
               (127)
            
            
               Η διαθεσιμότητα τρυγικού ασβεστίου, που παρασκευάζεται από οινολάσπη και αντιπροσωπεύει το μεγαλύτερο ποσοστό του συνολικού κόστους παρασκευής του τρυγικού οξέος, ποικίλλει ανάλογα με την ποιότητα της συγκομιδής των οινοποιήσιμων σταφυλιών. Επομένως, οι ευνοϊκές ή δυσμενείς κλιματικές συνθήκες επηρεάζουν το συνολικό εφοδιασμό σε τρυγικό ασβέστιο και τις τιμές πώλησής του, που με τη σειρά τους επηρεάζουν τις μέσες ετήσιες τιμές πώλησης. Ως εκ τούτου, οι τιμές που παρατηρήθηκαν στην Ένωση το 2013 ήταν εξαιρετικά υψηλές δεδομένων των μακροπρόθεσμων τάσεων. Επίσης, τα έτη από το 2014 έως την ΠΕΕ υπήρξαν καλύτερα από άποψη συγκομιδής για την οινοπαραγωγή στην Ένωση και οι μέσες ετήσιες τιμές πώλησης ήταν χαμηλότερες. Θα πρέπει να σημειωθεί ότι, όπως αναφέρεται στην αιτιολογική σκέψη 100, οι κλιματικές/σχετικές με τη συγκομιδή συνθήκες επηρεάζουν όχι μόνο εφοδιασμό σε τρυγικό οξύ αλλά και τη ζήτηση του υπό επανεξέταση προϊόντος στο πλαίσιο του οινοπαραγωγικού κλάδου. Συνεπώς, κατά την εξεταζόμενη περίοδο παρατηρήθηκε επίσης ένα στοιχείο διαφοροποίησης στις τιμές και το κόστος παραγωγής του τρυγικού οξέος.
            
         
               (128)
            
            
               Η μείωση της μέσης τιμής πώλησης ανά μονάδα (47 % κατά την εξεταζόμενη περίοδο) ήταν ταχύτερη και πιο έντονη σε σχέση με τη μείωση του κόστους παραγωγής κατά την ίδια περίοδο (44 % κατά την εξεταζόμενη περίοδο). Κατά συνέπεια, το μέσο κόστος παραγωγής υπερέβη τη μέση τιμή πώλησης ανά μονάδα το 2014 και το 2015, με αρνητικό αντίκτυπο στην κερδοφορία όπως καταδεικνύεται κατωτέρω στον πίνακα 16.
               
                  Πίνακας 16
               
               
                  Μέσες τιμές πώλησης και κόστος ανά μονάδα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Μέση τιμή πώλησης στην αγορά ΕΕ (EUR/τόνο)
                        
                        
                           5 239 
                        
                        
                           3 490 
                        
                        
                           2 768 
                        
                        
                           2 761 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              67
                           
                        
                        
                           
                              53
                           
                        
                        
                           
                              53
                           
                        
                     
                           Μοναδιαίο κόστος παραγωγής
                        
                        
                           4 865 
                        
                        
                           3 534 
                        
                        
                           2 880 
                        
                        
                           2 738 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              73
                           
                        
                        
                           
                              59
                           
                        
                        
                           
                              56
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         15.   Κόστος εργασίας
   
   
               (129)
            
            
               Κατά την εξεταζόμενη περίοδο, το μέσο κόστος εργασίας του ενωσιακού κλάδου παραγωγής εξελίχθηκε ως εξής:
               
                  Πίνακας 17
               
               
                  Μέσο κόστος εργασίας ανά εργαζόμενο
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Μέσο κόστος εργασίας ανά εργαζόμενο (EUR)
                        
                        
                           44 705 
                        
                        
                           43 685 
                        
                        
                           42 999 
                        
                        
                           42 847 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              98
                           
                        
                        
                           
                              96
                           
                        
                        
                           
                              96
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         
               (130)
            
            
               Κατά την εξεταζόμενη περίοδο, το μέσο κόστος εργασίας ανά εργαζόμενο για τον ενωσιακό κλάδο παραγωγής μειώθηκε κατά 4 %.
            
         16.   Αποθέματα
   
   
               (131)
            
            
               Συνολικά, ο όγκος των αποθεμάτων παρέμεινε σταθερός κατά τη διάρκεια της εξεταζόμενης περιόδου. Αυξήθηκε κατά 10 % από το 2013 έως το 2014 και μειώθηκε ραγδαία το 2015 κατά 60 %. Αυτό οφείλεται στο γεγονός ότι ο όγκος πωλήσεων του ενωσιακού κλάδου παραγωγής αυξήθηκε ταχύτερα από τον όγκο παραγωγής του κατά το συγκεκριμένο έτος, όπως περιγράφεται στις αιτιολογικές σκέψεις 114 έως 119. Εντούτοις, μεταξύ 2015 και της ΠΕΕ, ο όγκος των αποθεμάτων επέστρεψε στα επίπεδα του 2013, καθώς ο όγκος της παραγωγής προσέγγισε τα επίπεδα των αυξημένων όγκων πωλήσεων.
               
                  Πίνακας 18
               
               
                  Αποθέματα
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Αποθέματα στο τέλος του οικονομικού έτους (τόνοι)
                        
                        
                           2 436 
                        
                        
                           2 683 
                        
                        
                           1 070 
                        
                        
                           2 424 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              110
                           
                        
                        
                           
                              44
                           
                        
                        
                           
                              100
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         17.   Κερδοφορία, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων
   
   
               (132)
            
            
               Κατά την εξεταζόμενη περίοδο, η κερδοφορία, οι ταμειακές ροές, οι επενδύσεις και η απόδοση των επενδύσεων του ενωσιακού κλάδου παραγωγής εξελίχθηκαν ως εξής:
               
                  Πίνακας 19
               
               
                  Κερδοφορία, ταμειακές ροές, επενδύσεις και απόδοση των επενδύσεων
               
               
                            
                        
                        
                           2013
                        
                        
                           2014
                        
                        
                           2015
                        
                        
                           ΠΕΕ
                        
                     
                           Κερδοφορία των πωλήσεων σε μη συνδεδεμένους πελάτες στην Ένωση (ποσοστό % του κύκλου εργασιών πωλήσεων)
                        
                        
                           7,1
                        
                        
                           – 1,2
                        
                        
                           – 4,0
                        
                        
                           0,8
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              – 18
                           
                        
                        
                           
                              – 56
                           
                        
                        
                           
                              12
                           
                        
                     
                           Ταμειακές ροές (EUR)
                        
                        
                           6 292 920 
                        
                        
                           1 624 457 
                        
                        
                           – 619 997 
                        
                        
                           154 944 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              26
                           
                        
                        
                           
                              – 10
                           
                        
                        
                           
                              2
                           
                        
                     
                           Επενδύσεις (EUR)
                        
                        
                           901 901 
                        
                        
                           906 141 
                        
                        
                           4 405 499 
                        
                        
                           2 099 201 
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              488
                           
                        
                        
                           
                              233
                           
                        
                     
                           Απόδοση επενδύσεων (%)
                        
                        
                           2,9
                        
                        
                           – 0,3
                        
                        
                           – 0,3
                        
                        
                           0,1
                        
                     
                           
                              Δείκτης (2013 = 100)
                           
                        
                        
                           
                              100
                           
                        
                        
                           
                              – 12
                           
                        
                        
                           
                              – 9
                           
                        
                        
                           
                              3
                           
                        
                     
                           
                              Πηγή: Απαντήσεις στο ερωτηματολόγιο
                        
                     
         
               (133)
            
            
               Η κερδοφορία του ενωσιακού κλάδου παραγωγής καθορίστηκε με την έκφραση του καθαρού προ φόρου κέρδους των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστού του κύκλου εργασιών των εν λόγω πωλήσεων. Κατά τη διάρκεια της εξεταζόμενης περιόδου, η κερδοφορία των πωλήσεων του ομοειδούς προϊόντος του ενωσιακού κλάδου παραγωγής σε μη συνδεδεμένους πελάτες στην ενωσιακή αγορά μειώθηκε από 7,1 % σε σχεδόν μηδέν (0,8 %), που αντιστοιχεί σε συνολική μείωση 88 %. Αυτό συμβαδίζει με το γεγονός ότι οι τιμές πώλησης μειώθηκαν πιο ραγδαία σε σχέση με το κόστος παραγωγής. Επομένως, η κερδοφορία σημείωσε σημαντικότερη πτώση μεταξύ 2013 και 2014, όταν ο ενωσιακός κλάδος παραγωγής παρουσίασε απώλειες – 1,2 %. Οι απώλειες αυξήθηκαν κατά το 2015, φτάνοντας το – 4,0 %. Κατά την ΠΕΕ, η κερδοφορία παρουσίασε και πάλι αύξηση και προσέγγισε ελαφρώς θετικά επίπεδα. Αυτή η θετική εξέλιξη σχετίζεται με αυξήσεις στην παραγωγή, στο ποσοστό χρησιμοποίησης της παραγωγικής ικανότητας και της παραγωγικότητας, οι οποίες συνέβαλαν στη μείωση του κόστους παραγωγής ανά τόνο. Καθώς οι μέσες τιμές πώλησης παράμειναν σταθερές, αυτό συνέβαλε στη βελτίωση της κερδοφορίας μεταξύ 2015 και ΠΕΕ. Καθ' όλη την εξεταζόμενη περίοδο, η κερδοφορία ήταν κάτω του στοχευόμενου ποσοστού κέρδους 8 % για τον εν λόγω κλάδο παραγωγής.
            
         
               (134)
            
            
               Οι καθαρές ταμειακές ροές είναι η ικανότητα των ενωσιακών παραγωγών για αυτοχρηματοδότηση των δραστηριοτήτων τους. Συμβαδίζοντας με τη μειωμένη κερδοφορία, οι ταμειακές ροές μειώθηκαν κατά 98 % κατά τη διάρκεια της εξεταζόμενης περιόδου: παρουσίασαν πτώση 75 % το 2014 και απέκτησαν αρνητικό πρόσημο το 2015. Κατά τη διάρκεια της ΠΕΕ ήταν οριακά πάνω από το μηδέν.
            
         
               (135)
            
            
               Οι επενδύσεις του ενωσιακού κλάδου παραγωγής στην παραγωγή του ομοειδούς προϊόντος αυξήθηκαν συνολικά κατά 133 % κατά την εξεταζόμενη περίοδο. Αυτό οφείλεται σε ορισμένες σημαντικές επενδύσεις ιδίως κατά το 2015 και την ΠΕΕ. Εντούτοις, οι επενδύσεις αυτές πραγματοποιήθηκαν μόνο από μικρό αριθμό εταιρειών. Η μεγαλύτερη μεμονωμένη επένδυση, η οποία αναλογούσε σε άνω του 50 % των συνολικών επενδύσεων το 2015, αφορούσε μετεγκατάσταση δραστηριοτήτων.
            
         
               (136)
            
            
               Η απόδοση επενδύσεων είναι το ποσοστό κέρδους επί της καθαρής λογιστικής αξίας των επενδύσεων. Συμβαδίζοντας με τη μειωμένη κερδοφορία, απέκτησε αρνητικό πρόσημο το 2014 και το 2015 και ήταν μόλις 0,1 % κατά τη διάρκεια της ΠΕΕ. Η συνολική απόδοση των επενδύσεων ήταν ισχνή καθ' όλη την εξεταζόμενη περίοδο.
            
         
               (137)
            
            
               Η συρρίκνωση των ταμειακών ροών οδήγησε σε μείωση της δυνατότητας του ενωσιακού κλάδου παραγωγής να αντλεί κεφάλαια μέσω αυτοχρηματοδότησης. Κατά συνέπεια, η ικανότητα άντλησης κεφαλαίων υποβαθμίστηκε σε σχέση με την προηγούμενη επανεξέταση ενόψει της λήξης ισχύος των μέτρων. Παρ' όλα αυτά, δεν υπήρξαν ενδείξεις ότι αυτό είχε αντίκτυπο στην ικανότητα συνέχισης των επιχειρηματικών δραστηριοτήτων ή της διενέργειας επενδύσεων.
            
         18.   Συμπέρασμα σχετικά με τη ζημία
   
   
               (138)
            
            
               Δείκτες ζημίας όπως η παραγωγή, ο όγκος πωλήσεων και το μερίδιο αγοράς παρουσίασαν θετικές τάσεις κατά την εξεταζόμενη περίοδο. Ωστόσο, οι τάσεις αυτές δεν είχαν θετικό αντίκτυπο στη συνολική χρηματοοικονομική κατάσταση του ενωσιακού κλάδου παραγωγής. Αντιθέτως, η κερδοφορία του ενωσιακού κλάδου παραγωγής εμφάνισε ισχυρή αρνητική τάση κατά τη διάρκεια της εξεταζόμενης περιόδου και ο κλάδος παρουσίασε ακόμη και απώλειες το 2014 και το 2015. Κατά τη διάρκεια της ΠΕΕ, ο ενωσιακός κλάδος παραγωγής βρισκόταν μόλις ελαφρώς πάνω από το σημείο ισοσκέλισης. Επιπρόσθετα, άλλοι χρηματοοικονομικοί δείκτες, όπως οι ταμειακές ροές και η απόδοση των επενδύσεων παρουσίασαν επίσης επιδείνωση και εμφάνισαν αρνητικές τιμές κατά την εξεταζόμενη περίοδο.
            
         
               (139)
            
            
               Όπως αναφέρεται στην αιτιολογική σκέψη 2, οι υφιστάμενοι δασμοί αντιντάμπινγκ εφαρμόστηκαν σε εισαγωγές τρυγικού οξέος από την ΛΔΚ, με εξαίρεση την εταιρεία Hangzhou Bioking. Παρ' όλα αυτά, ο ενωσιακός κλάδος παραγωγής υπέστη ζημίες λόγω των επιπτώσεων των εισαγωγών που αποτέλεσαν αντικείμενο ντάμπινγκ από τη ΛΔΚ. Ειδικότερα, υπήρξε σημαντική πίεση στις τιμές λόγω των εισαγωγών που αποτέλεσαν αντικείμενο ντάμπινγκ σε τιμές χαμηλότερες από τις τιμές του ενωσιακού κλάδου παραγωγής κατά 19 %, παρά την επιβολή δασμών αντιντάμπινγκ. Λόγω αυτής της πίεσης στις τιμές, ο ενωσιακός κλάδος παραγωγής δεν κατόρθωσε να συγκρατήσει τις δικές του τιμές άνω του κόστους παραγωγής. Αυτό επέδρασε αρνητικά στην κατάσταση του ενωσιακού κλάδου παραγωγής, όπως καταδείχθηκε από τη μείωση στις τιμές πωλήσεων και στην κερδοφορία, καθώς και από άλλους δείκτες οικονομικής ζημίας. Συνεπώς, παρά την αύξηση του όγκου πωλήσεων και του μεριδίου αγοράς του ενωσιακού κλάδου παραγωγής, η κερδοφορία επιδεινώθηκε κατά τη διάρκεια της εξεταζόμενης περιόδου (παρότι σημείωσε εκ νέου αύξηση κατά την ΠΕΕ, μόλις προσέγγισε επίπεδα ελαφρώς πάνω του σημείου ισοσκέλισης), όπως και οι ταμειακές ροές και η απόδοση των επενδύσεων. Στη βάση αυτή, διαπιστώθηκε ότι τα υφιστάμενα μέτρα δεν απέφεραν απολύτως τα προσδοκώμενα αποτελέσματα και ότι ο ενωσιακός κλάδος παραγωγής παραμένει ευάλωτος απέναντι στις ζημιογόνες επιπτώσεις των εισαγωγών που αποτελούν αντικείμενο ντάμπινγκ στην ενωσιακή αγορά.
            
         
               (140)
            
            
               Μετά την κοινοποίηση, ένας Κινέζος παραγωγός-εξαγωγέας διατύπωσε διάφορους ισχυρισμούς όσον αφορά την ανάλυση της ζημίας:
            
         
               (141)
            
            
               Πρώτον, το εν λόγω μέρος έκρινε ότι ορισμένοι δείκτες ζημίας ήταν αναξιόπιστοι λόγω διαφορών μεταξύ των δεικτών που χρησιμοποιήθηκαν στην παρούσα έρευνα και των δεικτών που χρησιμοποιήθηκαν στην έρευνα που αναφέρεται στην αιτιολογική σκέψη 5. Το εν λόγω μέρος αναφέρθηκε, ειδικότερα, στην ενωσιακή κατανάλωση, τα αποθέματα και την κερδοφορία του ενωσιακού κλάδου παραγωγής. Διατυπώθηκε ο ισχυρισμός ότι η Επιτροπή δεν εξήγησε επαρκώς τις διαφορές αυτές και ότι η χρήση διαφορετικού συνόλου δεδομένων θα οδηγούσε σε διαφορετικά συμπεράσματα σχετικά με τη ζημία.
            
         
               (142)
            
            
               Ως προς αυτό, επισημαίνεται ότι ο λόγος για τη χρήση διαφορετικών δεδομένων εξηγείται στις αιτιολογικές σκέψεις 94 έως 98. Επομένως, στην έρευνα που αναφέρεται στην αιτιολογική σκέψη 5, οι μακροοικονομικοί δείκτες ζημίας, όπως ο όγκος παραγωγής και ο όγκος πωλήσεων, καθώς και το μερίδιο αγοράς αξιολογήθηκαν με βάση στοιχεία που λήφθηκαν από όλους τους ενωσιακούς παραγωγούς, ενώ η τρέχουσα έρευνα αξιολόγησε τους εν λόγω δείκτες βασιζόμενη σε μείζον τμήμα του ενωσιακού κλάδου παραγωγής. Κατά συνέπεια, οι αξίες ορισμένων δεικτών διαφέρουν μεταξύ των εν λόγω ερευνών. Το εν λόγω μέρος δεν υπέβαλε περαιτέρω στοιχεία για να υποστηρίξει τον ισχυρισμό του. Ως εκ τούτου, ο ισχυρισμός απορρίπτεται.
            
         
               (143)
            
            
               Δεύτερον, το ίδιο μέρος ισχυρίστηκε ότι ορισμένοι δείκτες, όπως ο όγκος πωλήσεων, το μερίδιο αγοράς, ο όγκος παραγωγής, η παραγωγική ικανότητα, η χρησιμοποίηση της παραγωγικής ικανότητας, η απασχόληση, η παραγωγικότητα, το κόστος εργασίας, οι ταμειακές ροές και οι επενδύσεις, εμφάνιζαν θετικές τάσεις. Επομένως, δεν θα μπορούσε να εξαχθεί το συμπέρασμα ότι ο ενωσιακός κλάδος παραγωγής υπέστη σημαντική ζημία. Ως προς το σημείο αυτό, πρώτον, η Επιτροπή δεν διαπίστωσε ότι ο ενωσιακός κλάδος παραγωγής υπέστη σημαντική ζημία, αλλά έκρινε, απλώς, ότι παρέμενε ευπαθής στις ζημιογόνες επιπτώσεις των εισαγωγών που αποτελούν αντικείμενο ντάμπινγκ στην ενωσιακή αγορά, και, δεύτερον, όπως αναφέρεται στην αιτιολογική σκέψη 138, οι θετικές τάσεις που εμφανίζουν ορισμένοι δείκτες δεν είχαν θετικό αντίκτυπο στη γενική χρηματοπιστωτική κατάσταση του ενωσιακού κλάδου παραγωγής. Ως εκ τούτου, ο ισχυρισμός απορρίπτεται.
            
         
               (144)
            
            
               Τρίτον, υποστηρίχθηκε ότι η ζημία δεν θα μπορούσε να προκληθεί από τις εισαγωγές που υπόκεινται σε μέτρα. Ένα μέρος υποστήριξε ότι άλλοι πιθανοί παράγοντες που, σύμφωνα με τους ισχυρισμούς, προκαλούν ζημία στον ενωσιακό κλάδο παραγωγής ήταν η μείωση της κατανάλωσης και οι επενδύσεις του ενωσιακού κλάδου παραγωγής. Το εν λόγω μέρος ισχυρίστηκε επίσης ότι θα πρέπει να πραγματοποιηθεί χωριστή ανάλυση, αφενός, για το τρυγικό οξύ που λαμβάνεται με μέθοδο φυσικής παραγωγής και, αφετέρου, για το τρυγικό οξύ που λαμβάνεται με μέθοδο συνθετικής παραγωγής. Στο πλαίσιο αυτό, θα πρέπει να επισημανθεί ότι από την έρευνα δεν προέκυψε ότι ο ενωσιακός κλάδος παραγωγής υπέστη σημαντική ζημία. Η Επιτροπή έκρινε, απλώς, ότι ενωσιακή βιομηχανία εξακολουθεί να είναι ευάλωτη απέναντι στις ζημιογόνες επιπτώσεις των εισαγωγών που αποτελούν αντικείμενο ντάμπινγκ στην ενωσιακή αγορά. Κατά συνέπεια, η Επιτροπή ανέλυσε κατά πόσον υφίσταται πιθανότητα επανάληψης της ζημίας σύμφωνα με το άρθρο 1 παράγραφος 2 του βασικού κανονισμού. Ως εκ τούτου, οι ανωτέρω ισχυρισμοί απορρίφθηκαν.
            
         
               (145)
            
            
               Εν συντομία, κανένας από τους ανωτέρω ισχυρισμούς δεν μπόρεσε να ανατρέψει τα πορίσματα και τα συμπεράσματα όπως περιγράφονται στην αιτιολογική σκέψη 139, τα οποία επιβεβαιώνονται.
            
         ΣΤ.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ
   
   1.   Προκαταρκτικές παρατηρήσεις
   
   
               (146)
            
            
               Η έρευνα κατέδειξε ότι οι εισαγωγές από την Κίνα πραγματοποιήθηκαν σε τιμές ντάμπινγκ κατά την περίοδο της έρευνας επανεξέτασης και ότι υπήρχε η πιθανότητα συνέχισης του ντάμπινγκ, σε περίπτωση κατάργησης των μέτρων.
            
         
               (147)
            
            
               Κατά την εξεταζόμενη περίοδο, ο ενωσιακός κλάδος παραγωγής βρέθηκε σε ευάλωτη κατάσταση, καθώς ήταν ακόμα εκτεθειμένος στις ζημιογόνες συνέπειες των εισαγωγών που αποτελούσαν αντικείμενο ντάμπινγκ από τη ΛΔΚ.
            
         
               (148)
            
            
               Σύμφωνα με το άρθρο 11 παράγραφος 2 του βασικού κανονισμού, εκτιμήθηκε συνεπώς κατά πόσον υπήρχε πιθανότητα επανάληψης της ζημίας σε περίπτωση της λήξης ισχύος των μέτρων κατά της Κίνας, σύμφωνα με το άρθρο 11 παράγραφος 2 του βασικού κανονισμού.
            
         
               (149)
            
            
               Για να διαπιστωθεί η πιθανότητα επανάληψης της ζημίας, αναλύθηκαν τα ακόλουθα στοιχεία: η παραγωγή και η πλεονάζουσα παραγωγική ικανότητα της Κίνας, η ελκυστικότητα της αγοράς της Ένωσης, το αναμενόμενο επίπεδο τιμών των κινεζικών εισαγωγών στην αγορά της Ένωσης και ο προβλεπόμενος αντίκτυπος στον ενωσιακό κλάδο παραγωγής.
            
         
               (150)
            
            
               Όπως αναφέρεται ανωτέρω στις αιτιολογικές σκέψεις 34 και 35, λόγω της μη συνεργασίας των Κινέζων παραγωγών-εξαγωγέων, η παρακάτω ανάλυση σχετικά με την κινεζική εγχώρια αγορά και τις εξαγωγές από την ΛΔΚ σε άλλες τρίτες χώρες χρειάστηκε να βασιστεί σε διαθέσιμα στοιχεία σύμφωνα με το άρθρο 18 του βασικού κανονισμού, δηλαδή σε στοιχεία που περιέχονται στην αίτηση, στη βάση δεδομένων του άρθρου 14 παράγραφος 6, στην κινεζική βάση δεδομένων, στη βάση δεδομένων GTA, σε δημόσια διαθέσιμα στοιχεία όπως εταιρικοί ιστότοποι και αποσπάσματα δημοσιεύσεων από εταιρείες έρευνας αγοράς, καθώς και σε στοιχεία που συγκεντρώθηκαν κατά τη διάρκεια προηγούμενων ερευνών (30).
            
         2.   Παραγωγή και πλεονάζουσα παραγωγική ικανότητα στην Κίνα και ελκυστικότητα της ενωσιακής αγοράς
   
   
               (151)
            
            
               Η συνολική παραγωγική ικανότητα των Κινέζων παραγωγών που υπόκεινται σε μέτρα ήταν 54 000 τόνοι, ενώ η πλεονάζουσα παραγωγική ικανότητα ανήλθε μεταξύ 24 000 και 28 000 τόνων. Η πλεονάζουσα παραγωγική ικανότητα κυμάνθηκε μεταξύ 6 % και 24 % πάνω από τη συνολική ενωσιακή κατανάλωση κατά τη διάρκεια της ΠΕΕ.
            
         
               (152)
            
            
               Θα πρέπει περαιτέρω να σημειωθεί ότι ο όγκος της κινεζικής παραγωγής δεν υπόκειται σε σημαντικούς περιορισμούς λόγω των μεθόδων συνθετικής παραγωγής, σε αντίθεση με τους παραγωγούς του ενωσιακού κλάδου παραγωγής που χρησιμοποιούν φυσικές πρώτες ύλες, δηλαδή οινολάσπη. Συνεπώς, η κινεζική παραγωγική ικανότητα και η δυνατότητα περαιτέρω εξαγωγών δεν περιορίζεται στα υπάρχοντα επίπεδα.
            
         
               (153)
            
            
               Διαπιστώθηκε επίσης ότι οι Κινέζοι παραγωγοί ήταν ιδιαίτερα προσανατολισμένοι στις εξαγωγές και διέθεταν σημαντικές δυνατότητες αύξησης του όγκου των εξαγωγών τους, ιδίως στην Ένωση, σε περίπτωση που θα επιτρεπόταν η λήξη ισχύος των μέτρων.
            
         
               (154)
            
            
               Όπως διαπιστώνεται στις αιτιολογικές σκέψεις 89 έως 93, η ενωσιακή αγορά είναι ελκυστική για τις κινεζικές εξαγωγές και,συνεπώς, υφίσταται ισχυρό κίνητρο για αύξηση των εξαγωγών στην Ένωση σε σημαντικές ποσότητες σε περίπτωση που επιτραπεί η λήξη ισχύος των μέτρων.
            
         3.   Τιμές κινεζικών εισαγωγών
   
   
               (155)
            
            
               Οι τιμές των κινεζικών εισαγωγών ήταν χαμηλότερες από τις τιμές πώλησης του ενωσιακού κλάδου παραγωγής κατά 19 %. Ως ένδειξη του επιπέδου τιμών στο οποίο ενδέχεται να εισάγεται το υπό επανεξέταση προϊόν στην ενωσιακή αγορά σε περίπτωση κατάργησης των μέτρων ελήφθησαν υπόψη οι τιμές των κινεζικών εισαγωγών προς την Ένωση χωρίς δασμούς αντιντάμπινγκ. Η σύγκριση κατά την περίοδο της έρευνας επανεξέτασης έδειξε ότι οι κινεζικές τιμές χωρίς δασμούς αντιντάμπινγκ θα ήταν χαμηλότερες από τις τιμές πώλησης του ενωσιακού κλάδου παραγωγής κατά 26 %.
            
         
               (156)
            
            
               Επιπλέον, αναλύθηκαν τα επίπεδα τιμών στα οποία πραγματοποιήθηκαν οι εξαγωγές του υπό επανεξέταση προϊόντος από την Κίνα σε άλλες τρίτες χώρες. Όπως εξηγείται στις αιτιολογικές σκέψεις 85 έως 88 ανωτέρω, οι Κινέζοι παραγωγοί εξήγαγαν σημαντικές ποσότητες του υπό επανεξέταση προϊόντος σε τρίτες χώρες εκτός της Ένωσης. Οι κινεζικές τιμές προς άλλες τρίτες χώρες διαπιστώθηκε ότι ήταν, κατά μέσο όρο, χαμηλότερες από τις τιμές του ενωσιακού κλάδου παραγωγής επίσης κατά 26 %.
            
         
               (157)
            
            
               Με βάση τα ανωτέρω, συνάγεται το συμπέρασμα ότι, σε περίπτωση κατάργησης των μέτρων, οι εισαγωγές από την Κίνα θα ασκήσουν πιθανότατα ακόμη μεγαλύτερη πίεση στις τιμές του ενωσιακού κλάδου παραγωγής σε σχέση με την πίεση που ασκήθηκε κατά την περίοδο της έρευνας επανεξέτασης.
            
         4.   Πιθανές επιπτώσεις στον ενωσιακό κλάδο παραγωγής
   
   
               (158)
            
            
               Με βάση την παραπάνω κατάσταση, ελλείψει μέτρων αντιντάμπινγκ, οι Κινέζοι παραγωγοί-εξαγωγείς θα έχουν κίνητρο να αυξήσουν σημαντικά τον όγκο των εισαγωγών τους στην ενωσιακή αγορά σε χαμηλές τιμές ντάμπινγκ, ασκώντας πτωτική πίεση στις τιμές που επικρατούν στην Ένωση.
            
         
               (159)
            
            
               Μια αύξηση του όγκου των κινεζικών εισαγωγών —κάτι που είναι πιθανό, δεδομένης της διαθέσιμης πλεονάζουσας παραγωγικής ικανότητας— σε συνδυασμό με την αναμενόμενη περαιτέρω πίεση στις τιμές ελλείψει δασμών αντιντάμπινγκ, θα ασκήσουν, πιθανότατα, σημαντική αρνητική επίδραση στην κατάσταση του ενωσιακού κλάδου παραγωγής.
            
         
               (160)
            
            
               Πράγματι, εάν αυτό το σενάριο υλοποιηθεί, είναι απίθανο να μπορέσει ο ενωσιακός κλάδος παραγωγής να μειώσει τις τιμές του χωρίς να υποστεί σημαντικές απώλειες προκειμένου να ανταποκριθεί στις περαιτέρω μειωμένες κινεζικές τιμές ελλείψει δασμών αντιντάμπινγκ. Σχετική ένδειξη αποτελεί το γεγονός ότι, κατά την εξεταζόμενη περίοδο, ο ενωσιακός κλάδος παραγωγής δεν μείωσε τις τιμές πώλησής του σε επίπεδα που θα αντιστοιχούσαν τις τιμές των κινεζικών εισαγωγών, ακόμη και σε μια κατάσταση μείωσης του κόστους παραγωγής, δεδομένου ότι οι τιμές ήταν ήδη κάτω του κόστους.
            
         
               (161)
            
            
               Επιπλέον, με ένα τέτοιο σενάριο, σε περίπτωση που ο ενωσιακός κλάδος παραγωγής διατηρήσει τα επίπεδα τιμών του, είναι πιθανό να απολέσει όγκο πωλήσεων και μερίδιο αγοράς, καθώς σημαντικά μεγαλύτερος όγκος εισαγωγών από την Κίνα θα εισέλθει πιθανώς στην αγορά σε ακόμη χαμηλότερες τιμές. Αυτό θα προκαλούσε περαιτέρω απώλειες για τον ενωσιακό κλάδο παραγωγής.
            
         5.   Συμπέρασμα όσον αφορά το ενδεχόμενο επανάληψης της ζημίας
   
   
               (162)
            
            
               Σ' αυτή τη βάση, συνάγεται το συμπέρασμα ότι η κατάργηση των μέτρων θα οδηγήσει κατά πάσα πιθανότητα σε αύξηση των εισαγωγών καταγωγής Κίνας που αποτελούν αντικείμενο ντάμπινγκ, με αποτέλεσμα να ασκηθεί πτωτική πίεση στις τιμές του ενωσιακού κλάδου παραγωγής και να επιδεινωθεί περαιτέρω η ήδη δεινή οικονομική κατάσταση του ενωσιακού κλάδου παραγωγής. Επομένως, συνάχθηκε το συμπέρασμα ότι η κατάργηση των μέτρων κατά της Κίνας θα οδηγήσει κατά πάσα πιθανότητα σε επανάληψη της ζημίας για τον ενωσιακό κλάδο παραγωγής.
            
         
               (163)
            
            
               Ένας παραγωγός-εξαγωγέας ισχυρίστηκε ότι δεν θα υπήρχε πιθανότητα επανάληψης της ζημίας στην περίπτωση κατάργησης των δασμών αντιντάμπινγκ. Προς επίρρωση του ισχυρισμού αυτού, υποστηρίχθηκε ότι η πίεση που ασκείται στις τιμές στην Ένωση κατευθύνεται από τον ενωσιακό κλάδο παραγωγής και ότι οι Κινέζοι παραγωγοί-εξαγωγείς δεν μείωσαν τις τιμές πώλησης τους αναλογικά προς τη μείωση των όγκων εισαγωγών τους, γεγονός που θα αποδείκνυε ότι δεν είχαν την πρόθεση να μειώσουν τις τιμές για να κερδίσουν μερίδιο αγοράς.
            
         
               (164)
            
            
               Ως προς αυτό, θα πρέπει να επισημανθεί ότι τέτοιοι ισχυρισμοί παραβλέπουν το γεγονός ότι η παραγωγική ικανότητα και η πλεονάζουσα ικανότητα της Κίνας, η ελκυστικότητα της ενωσιακής αγοράς για τις κινεζικές εισαγωγές και τα πιθανά επίπεδα τιμών των κινεζικών εισαγωγών επηρεάζουν στο σύνολό τους τα πορίσματα της Επιτροπής σχετικά με την πιθανότητα επανάληψης της ζημίας στην περίπτωση κατάργησης των μέτρων. Οι πτυχές αυτές εξηγούνται επαρκώς στις αιτιολογικές σκέψεις 151 έως 161. Επιπλέον, δεν υποβλήθηκαν νέα πραγματολογικά στοιχεία προς υποστήριξη των εν λόγω ισχυρισμών. Ως εκ τούτου, ο ισχυρισμός απορρίφθηκε.
            
         Ζ.   ΣΥΜΦΕΡΟΝ ΤΗΣ ΕΝΩΣΗΣ
   
   1.   Εισαγωγή
   
   
               (165)
            
            
               Σύμφωνα με το άρθρο 21 του βασικού κανονισμού, εξετάστηκε κατά πόσον η διατήρηση των υφιστάμενων μέτρων αντιντάμπινγκ έναντι της Κίνας αντίκειται στο συμφέρον της Ένωσης στο σύνολό της. Ο προσδιορισμός του συμφέροντος της Ένωσης βασίστηκε στην εκτίμηση όλων των διαφόρων επιμέρους συμφερόντων, συμπεριλαμβανομένων των συμφερόντων του ενωσιακού κλάδου παραγωγής, των εισαγωγέων και των χρηστών.
            
         
               (166)
            
            
               Σε όλα τα ενδιαφερόμενα μέρη δόθηκε η δυνατότητα να γνωστοποιήσουν τις απόψεις τους, σύμφωνα με το άρθρο 21 παράγραφος 2 του βασικού κανονισμού.
            
         
               (167)
            
            
               Θα πρέπει να υπενθυμιστεί ότι στην αρχική έρευνα καθώς και στην ακόλουθη έρευνα επανεξέτασης ενόψει της λήξης ισχύος των μέτρων είχε θεωρηθεί ότι η θέσπιση και διατήρηση των μέτρων δεν θα ήταν αντίθετη προς το συμφέρον της Ένωσης. Επιπλέον, το γεγονός ότι η παρούσα έρευνα αποτελεί επανεξέταση, δηλαδή αναλύει μια κατάσταση στην οποία έχουν ήδη εφαρμοστεί μέτρα αντιντάμπινγκ, επιτρέπει την αξιολόγηση τυχόν αδικαιολόγητων αρνητικών επιπτώσεων που είχαν στα οικεία μέρη τα ισχύοντα μέτρα αντιντάμπινγκ.
            
         
               (168)
            
            
               Βάσει αυτών, εξετάστηκε κατά πόσον, παρά τα συμπεράσματα σχετικά με την πιθανότητα επανάληψης του ζημιογόνου ντάμπινγκ, υπάρχουν επιτακτικοί λόγοι που να οδηγούν στο συμπέρασμα ότι η διατήρηση μέτρων στην παρούσα περίπτωση αντίκειται στο συμφέρον της Ένωσης.
            
         2.   Συμφέρον του ενωσιακού κλάδου παραγωγής και άλλων ενωσιακών παραγωγών
   
   
               (169)
            
            
               Βάσει των ανωτέρω, η Επιτροπή κατάληξε στο συμπέρασμα ότι η κατάσταση του ενωσιακού κλάδου παραγωγής θα παρουσίαζε επιδείνωση σε περίπτωση κατάργησης των μέτρων και θα προκαλούνταν επανάληψη σημαντικής ζημίας. ο ενωσιακός κλάδος παραγωγής δεν θα ήταν σε θέση να ανταγωνιστεί τον αυξανόμενο όγκο των κινεζικών εισαγωγών που θα πωλούνταν σε ζημιογόνες τιμές ντάμπινγκ. Συνεπώς, σε περίπτωση που θα επιτρεπόταν η λήξη ισχύος των μέτρων, οποιαδήποτε ανάκαμψη θα ήταν απίθανη και θα ετίθετο σε κίνδυνο ακόμη και η ίδια η ύπαρξη ορισμένων εταιρειών, με αποτέλεσμα παύσεις δραστηριότητας και απώλεια θέσεων εργασίας στην ενωσιακή αγορά.
            
         
               (170)
            
            
               Όπως αναφέρεται στην αιτιολογική σκέψη 127, οι κλιματικές/σχετικές με τη συγκομιδή συνθήκες επηρεάζουν το κόστος παραγωγής και τις τιμές του ενωσιακού κλάδου παραγωγής. Κατά τις προηγούμενες έρευνες ο ενωσιακός κλάδος παραγωγής κατόρθωσε να είναι κερδοφόρος στο πλαίσιο ευνοϊκών συνθηκών και αποδείχθηκε βιώσιμος. Εντούτοις, στην παρούσα έρευνα, κατά τη διάρκεια της εξεταζόμενης περιόδου, ο ενωσιακός κλάδος παραγωγής κατέστη ζημιογόνος καθώς, παρά τα μέτρα, οι εισαγωγές από την Κίνα που αποτελούσαν αντικείμενο ντάμπινγκ εξακολούθησαν να εισέρχονται στην ενωσιακή αγορά σε τιμές χαμηλότερες από τις τιμές του ενωσιακού κλάδου παραγωγής και να πιέζουν τις τιμές κάτω του κόστους παραγωγής του ενωσιακού κλάδου παραγωγής, όπως εξηγείται στις αιτιολογικές σκέψεις 133 και 139.
            
         
               (171)
            
            
               Εύλογα αναμένεται ότι ο ενωσιακός κλάδος παραγωγής θα εξακολουθήσει να επωφελείται από τα μέτρα και ότι η διατήρηση των μέτρων αντιντάμπινγκ θα μπορούσε να βοηθήσει τον ενωσιακό κλάδο παραγωγής να αυξήσει τις τιμές του σε λογικά επίπεδα, ώστε να καλύπτεται το κόστος παραγωγής και συνεπώς να βελτιωθεί η κερδοφορία του.
            
         
               (172)
            
            
               Ως εκ τούτου, η Επιτροπή κατέληξε στο συμπέρασμα ότι η διατήρηση των μέτρων αντιντάμπινγκ κατά της Κίνας συμφέρει εμφανώς τον ενωσιακό κλάδο παραγωγής.
            
         3.   Συμφέρον των εισαγωγέων
   
   
               (173)
            
            
               Κανένας εισαγωγέας δεν συνεργάστηκε στην υπό εξέταση υπόθεση. Υπενθυμίζεται ότι στις προηγούμενες έρευνες διαπιστώθηκε ότι οι επιπτώσεις της επιβολής μέτρων δεν θα είναι σημαντικές. Στην τρέχουσα έρευνα δεν συνεργάστηκαν ούτε έμποροι ούτε εισαγωγείς. Λαμβάνοντας υπόψη ότι δεν υπάρχουν στοιχεία που να δείχνουν ότι τα ισχύοντα μέτρα επηρεάζουν σημαντικά τους εισαγωγείς, η Επιτροπή κατέληξε στο συμπέρασμα ότι η συνέχιση των μέτρων δεν θα επηρεάσει τους εισαγωγείς της Ένωσης.
            
         4.   Συμφέρον των χρηστών
   
   
               (174)
            
            
               Το υπό επανεξέταση προϊόν χρησιμοποιείται κυρίως στον οινοποιητικό κλάδο και στον κλάδο τροφίμων ως πρόσθετο τροφίμων και ροφημάτων και στον κατασκευαστικό τομέα ως επιβραδυντικό στην παραγωγή γύψου.
            
         
               (175)
            
            
               Στο πλαίσιο της παρούσας έρευνας ζητήθηκε από δέκα γνωστούς χρήστες να συνεργαστούν. Τέσσερις χρήστες απάντησαν στο ερωτηματολόγιο, από τους οποίους δύο δραστηριοποιούνταν στον κατασκευαστικό κλάδο και οι άλλοι δύο στον κλάδο των τροφίμων.
            
         
               (176)
            
            
               Στο πλαίσιο της προηγούμενης έρευνας επανεξέτασης ενόψει της λήξης ισχύος των μέτρων, διαπιστώθηκε ότι το υπό επανεξέταση προϊόν δεν αντιπροσωπεύει σημαντικό μερίδιο του κόστους για τα προϊόντα γύψου για τα οποία χρησιμοποιείται (31). Βάσει των απαντήσεων από τους χρήστες του κατασκευαστικού κλάδου, διαπιστώθηκε ότι η κατάσταση δεν διαφοροποιείται σημαντικά κατά την παρούσα έρευνα. Επομένως, η Επιτροπή κατέληξε στο συμπέρασμα ότι η συνέχιση των μέτρων θα έχει αμελητέο αντίκτυπο στο κόστος και την ανταγωνιστική θέση του κατασκευαστικού κλάδου.
            
         
               (177)
            
            
               Δύο σημαντικοί χρήστες από τον κλάδο τροφίμων συνεργάστηκαν πλήρως στη διαδικασία. Διαπιστώθηκε ότι σε επίπεδο ομίλου και οι δύο εταιρείες ήταν κερδοφόρες. Επιπλέον, στην προηγούμενη έρευνα επανεξέτασης ενόψει της λήξης ισχύος των μέτρων (32) διαπιστώθηκε ότι οι γραμμές παραγωγής που χρησιμοποιούν το υπό επανεξέταση προϊόν ως πρώτη ύλη ήταν κερδοφόρες και ότι οι πωλήσεις των προϊόντων που παρασκευάζονταν με χρήση του υπό επανεξέταση προϊόντος αντιπροσώπευαν μόνο μικρό ποσοστό τους συνολικού τους κύκλου εργασιών. Κανένας από τους συνεργαζόμενους χρήστες του κλάδου των τροφίμων δεν ήταν σε θέση να αποδείξει ότι η κατάσταση ενδεχομένως να παρουσίαζε σημαντικές διαφοροποιήσεις κατά την παρούσα έρευνα. Επομένως, η Επιτροπή κατέληξε στο συμπέρασμα ότι η συνέχιση των μέτρων δεν θα έχει αδικαιολόγητο αντίκτυπο στους χρήστες του κλάδου τροφίμων.
            
         
               (178)
            
            
               Θα πρέπει επίσης να ληφθεί υπόψη ότι η βιωσιμότητα του ενωσιακού κλάδου παραγωγής είναι απαραίτητη προκειμένου να διατηρηθούν διάφορες πηγές εφοδιασμού του υπό επανεξέταση προϊόντος, στοιχείο που είναι επίσης προς το συμφέρον των χρηστών. Επιπλέον, σημαντικό τμήμα των κινεζικών εισαγωγών πραγματοποιείται από την εταιρεία Hangzhou Bioking χωρίς επιβολή δασμών αντιντάμπινγκ. Ακόμα και αν τα μέτρα εναντίον της Κίνας διατηρούνταν στο σύνολό τους, η εταιρεία Hangzhou Bioking δεν θα ενέπιπτε στο πεδίο εφαρμογής τους.
            
         5.   Συμπέρασμα σχετικά με το συμφέρον της Ένωσης
   
   
               (179)
            
            
               Λαμβάνοντας υπόψη όλους τους προαναφερόμενους παράγοντες, η Επιτροπή κατέληξε στο συμπέρασμα ότι δεν υπάρχουν επιτακτικοί λόγοι που να αντιβαίνουν στη διατήρηση των μέτρων αντιντάμπινγκ που ισχύουν.
            
         Η.   ΜΕΤΡΑ ΑΝΤΙΝΤΑΜΠΙΝΓΚ
   
   
               (180)
            
            
               Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων πρόκειται να προταθεί η διατήρηση των υφιστάμενων μέτρων για τις εισαγωγές του υπό επανεξέταση προϊόντος. Τους δόθηκε επίσης προθεσμία να υποβάλουν τις παρατηρήσεις τους μετά την εν λόγω ενημέρωση.
            
         
               (181)
            
            
               Από τα ανωτέρω συνάγεται ότι, σύμφωνα με το άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές του υπό επανεξέταση προϊόντος καταγωγής ΛΔΚ θα πρέπει να διατηρηθούν.
            
         
               (182)
            
            
               Λαμβανομένης υπόψη της πρόσφατης νομολογίας του Δικαστηρίου (33), είναι σκόπιμο να προβλεφθεί ότι το επιτόκιο υπερημερίας πρέπει να καταβάλλεται σε περίπτωση επιστροφής των οριστικών δασμών, επειδή οι σχετικές διατάξεις που ισχύουν για τους τελωνειακούς δασμούς δεν προβλέπουν ανάλογο επιτόκιο και η εφαρμογή των εθνικών κανόνων θα οδηγούσε σε αδικαιολόγητες στρεβλώσεις μεταξύ των οικονομικών φορέων αναλόγως του κράτους μέλους που επιλέγεται για τον εκτελωνισμό.
            
         
               (183)
            
            
               Η επιτροπή που συγκροτήθηκε βάσει του άρθρου 15 παράγραφος 1 του κανονισμού (ΕΕ) 2016/1036 δεν διατύπωσε γνώμη.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Επιβάλλεται οριστικός δασμός αντιντάμπινγκ στις εισαγωγές τρυγικού οξέος, εξαιρουμένου του D-(-)-τρυγικού οξέος με αρνητική οπτική στροφική ικανότητα τουλάχιστον 12,0 μοιρών, βάσει μέτρησης σε υδατικό διάλυμα σύμφωνα με τη μέθοδο που περιγράφεται στην Ευρωπαϊκή Φαρμακοποιία, που υπάγεται στον κωδικό ΣΟ ex 2918 12 00 (κωδικός TARIC 2918120090), καταγωγής Λαϊκής Δημοκρατίας της Κίνας.
   2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή, «ελεύθερο στα σύνορα της Ένωσης», πριν από την επιβολή δασμού, για τα προϊόντα που περιγράφονται στην παράγραφο 1 και παράγονται από τις εταιρείες που απαριθμούνται κατωτέρω, καθορίζεται ως εξής:
   
               Εταιρεία
            
            
               Δασμολογικός συντελεστής
            
            
               Πρόσθετος κωδικός TARIC
            
         
               Changmao Biochemical Engineering Co., Ltd, Changzhou
            
            
               10,1 %
            
            
               A688 
            
         
               Ninghai Organic Chemical Factory, Ninghai
            
            
               8,3 %
            
            
               A689 
            
         
               Όλες οι άλλες εταιρείες (εκτός από την Hangzhou Bioking Biochemical Engineering Co. Ltd, Hangzhou — πρόσθετος κωδικός TARIC A687 )
            
            
               34,9 %
            
            
               A999 
            
         3.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς. Για τους τόκους υπερημερίας οι οποίοι καταβάλλονται σε περίπτωση που από την επιστροφή προκύπτει δικαίωμα για την καταβολή τόκων υπερημερίας, ισχύει το επιτόκιο που εφαρμόζεται από την Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως αυτό δημοσιεύεται στη σειρά C της Επίσημης Εφημερίδας της Ευρωπαϊκής Ένωσης και ισχύει την πρώτη ημερολογιακή ημέρα του μήνα κατά τον οποίο εκπνέει η προθεσμία, προσαυξημένο κατά μία εκατοστιαία μονάδα.
   4.   Η εφαρμογή των ατομικών δασμολογικών συντελεστών που καθορίζονται για τις εταιρείες που αναφέρονται στην παράγραφο 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου, στο οποίο αναγράφεται δήλωση που φέρει ημερομηνία και υπογραφή υπαλλήλου της οντότητας που εκδίδει το τιμολόγιο, με αναφορά του ονόματος και της θέσης του/της, με την ακόλουθη διατύπωση: «Ο υπογράφων πιστοποιώ ότι ο (όγκος) τρυγικού οξέος που πωλήθηκε για εξαγωγή στην Ευρωπαϊκή Ένωση, τον οποίο καλύπτει το παρόν τιμολόγιο, παρασκευάστηκε από (επωνυμία και διεύθυνση εταιρείας) (πρόσθετος κωδικός TARIC) στη Λαϊκή Δημοκρατία της Κίνας. Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή». Σε περίπτωση μη προσκόμισης του εν λόγω τιμολογίου, εφαρμόζεται ο δασμός που ισχύει για όλες τις άλλες εταιρείες.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουνίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 176 της 30.6.2016, σ. 21.
   
      (2)  Κανονισμός (EE) 2017/2321 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, για την τροποποίηση του κανονισμού (ΕΕ) 2016/1036 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης και του κανονισμού (ΕΕ) 2016/1037 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (ΕΕ L 338 της 19.12.2017, σ. 1).
   
      (3)  Κανονισμός (ΕΚ) αριθ. 130/2006 του Συμβουλίου, της 23ης Ιανουαρίου 2006, για επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές τρυγικού οξέος καταγωγής Λαϊκής Δημοκρατίας της Κίνας (ΕΕ L 23 της 27.1.2006, σ. 1).
   
      (4)  Κανονισμός (ΕΚ) αριθ. 150/2008 του Συμβουλίου, της 18ης Φεβρουαρίου 2008, για τροποποίηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 130/2006 στις εισαγωγές τρυγικού οξέος καταγωγής Λαϊκής Δημοκρατίας της Κίνας (ΕΕ L 48 της 22.2.2008, σ. 1).
   
      (5)  Εκτελεστικός κανονισμός (ΕΕ) αριθ. 332/2012 του Συμβουλίου, της 13ης Απριλίου 2012, για την τροποποίηση του κανονισμού (ΕΚ) αριθ. 130/2006 για επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές τρυγικού οξέος, καταγωγής Λαϊκής Δημοκρατίας της Κίνας, καθώς και την εξαίρεση της εταιρείας Hangzhou Bioking Biochemical Engineering Co., Ltd από τα οριστικά μέτρα (ΕΕ L 108 της 20.4.2012, σ. 1).
   
      (6)  «Μεξικό – οριστικά μέτρα αντιντάμπινγκ για το βόειο κρέας και το ρύζι» (Mexico – Definitive Anti-Dumping Measures on Beef and Rice), WT/DS295/AB/R, 29 Νοεμβρίου 2005.
   
      (7)  Εκτελεστικός κανονισμός (ΕΕ) αριθ. 349/2012 του Συμβουλίου, της 16ης Απριλίου 2012, για την επιβολή οριστικού δασμού αντιντάμπινγκ στις εισαγωγές τρυγικού οξέος, καταγωγής Λαϊκής Δημοκρατίας της Κίνας, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 (ΕΕ L 110 της 24.4.2012, σ. 3).
   
      (8)  Εκτελεστικός κανονισμός (ΕΕ) αριθ. 626/2012 του Συμβουλίου, της 26ης Ιουνίου 2012, για τροποποίηση του εκτελεστικού κανονισμού (ΕΕ) αριθ. 349/2012 σχετικά με την επιβολή οριστικού δασμού αντιντάμπινγκ στις εισαγωγές τρυγικού οξέος, καταγωγής Λαϊκής Δημοκρατίας της Κίνας (ΕΕ L 182 της 13.7.2012, σ. 1).
   
      (9)  Ανακοίνωση για την έναρξη διαδικασίας αντιντάμπινγκ όσον αφορά τις εισαγωγές τρυγικού οξέος καταγωγής Λαϊκής Δημοκρατίας της Κίνας, διαδικασία η οποία αφορά μόνον έναν Κινέζο παραγωγό-εξαγωγέα, την εταιρεία Hangzhou Bioking Biochemical Engineering Co. Ltd (ΕΕ C 434 της 4.12.2014, σ. 9).
   
      (10)  Εκτελεστική απόφαση (ΕΕ) 2016/176 της Επιτροπής, της 9ης Φεβρουαρίου 2016, για τον τερματισμό της διαδικασίας αντιντάμπινγκ όσον αφορά τις εισαγωγές τρυγικού οξέος καταγωγής Λαϊκής Δημοκρατίας της Κίνας και παραγωγής της εταιρείας Hangzhou Bioking Biochemical Engineering Co. Ltd, (ΕΕ L 33 της 10.2.2016, σ. 14) [«Εκτελεστική απόφαση (ΕΕ) 2016/176 της Επιτροπής»].
   
      (11)  Υπόθεση T-442/12 Changmao Biochemical Engineering κατά Συμβουλίου - Απόφαση του Γενικού Δικαστηρίου (όγδοο τμήμα) της 1ης Ιουνίου 2017, ECLI:EU:T:2017:372.
   
      (12)  ΕΕ C 329 της 7.9.2016, σ. 5.
   
      (13)  ΕΕ C 122 της 19.4.2017, σ. 8.
   
      (14)  Δηλαδή, έρευνες που ολοκληρώθηκαν με την προηγούμενη επανεξέταση ενόψει της λήξης ισχύος των μέτρων, τον εκτελεστικό κανονισμό (ΕΕ) αριθ. 626/2012 και την εκτελεστική απόφαση (ΕΕ) 2016/176 .
   
      (15)  Οι έρευνες ολοκληρώθηκαν με τον κανονισμό (ΕΕ) αριθ. 130/2006, τον εκτελεστικό κανονισμό (ΕΕ) αριθ. 349/2012 και τον εκτελεστικό κανονισμό (ΕΕ) αριθ. 626/2012.
   
      (16)  Το διάγραμμα ροής συνθετικής παραγωγής της εταιρείας Changmao Biochemical περιγράφεται στη σελίδα 2 της ετήσιας έκθεσης της για το 2016, η οποία είναι διαθέσιμη στον σύνδεσμο http://www.cmbec.com.hk/html/investor_report.php (ως είχε στις 24 Απριλίου 2018).
   
      (17)  https://ihsmarkit.com/products/tartaric-acid-chemical-economics-handbook.html (ως είχε στις 24 Απριλίου 2018).
   
      (18)  Για λόγους εμπιστευτικότητας χρησιμοποιήθηκε εύρος τιμών, καθώς η ακριβής τιμή υπολογίστηκε με τη χρήση στοιχείων ενός μόνο Αργεντινού παραγωγού-εξαγωγέα'.
   
      (19)  Απόφαση της 3ης Μαΐου 2018, ECLI:EU:T:2018:251.
   
      (20)  Οι έρευνες ολοκληρώθηκαν με τον εκτελεστικό κανονισμό (ΕΕ) αριθ. 626/2012 και την εκτελεστική απόφαση (ΕΕ) 2016/176.
   
      (21)  Βάσει στοιχείων που δημοσίευσε εταιρεία έρευνας αγοράς (https://globenewswire.com/news-release/2016/02/09/808759/0/en/Tartaric-Acid-Market-Is-Expected-To-Reach-USD-425-Million-By-2020-Radiant-Insights-Inc.html, ως είχαν στις 19 Απριλίου 2018), η παγκόσμια αγορά τρυγικού οξέος το 2013 ήταν 60 560 τόνοι και παρουσίαζε ετήσιο ρυθμό αύξησης 5,3 %. Αυτό μεταφράζεται σε παγκόσμια αγορά περίπου 70 700 τόνων κατά τη διάρκεια της ΠΕΕ. Σύμφωνα με κυκλικό διάγραμμα που δημοσιεύτηκε από άλλη εταιρεία έρευνας αγοράς (https://ihsmarkit.com/products/tartaric-acid-chemical-economics-handbook.html ως είχε στις 19 Απριλίου 2018), η κινεζική αγορά αντιπροσώπευε περίπου 12 % της παγκόσμιας αγοράς. Από αυτές τις πηγές συνάγεται ότι η κινεζική εγχώρια ζήτηση ανερχόταν σε 8 500 τόνους κατά τη διάρκεια της ΠΕΕ.
   
      (22)  Στις αιτιολογικές σκέψεις 78 έως 83 οι τιμές παρουσιάζονται ως εύρη τιμών για λόγους τήρησης της εμπιστευτικότητας όταν αναλογούν μόνο σε δύο παραγωγούς-εξαγωγείς (εφόσον οι ακριβείς τιμές θα επέτρεπαν στους εν λόγω παραγωγούς-εξαγωγείς να εξάγουν ο καθένας συμπεράσματα για τα στοιχεία του άλλου) ή όταν οι ακριβείς τιμές θα μπορούσαν να επιτρέψουν τον υπολογισμό στοιχείων σχετικά με την εταιρεία Hangzhou Bioking.
   
      (23)  https://globenewswire.com/news-release/2016/02/09/808759/0/en/Tartaric-Acid-Market-Is-Expected-To-Reach-USD-425-Million-By-2020-Radiant-Insights-Inc.html (ως είχε στις 24 Απριλίου 2018).
   
      (24)  Σύμφωνα με τον εταιρικό ιστότοπο της εταιρείας Hangzhou Bioking (http://biokingco.web.testwebsite.cn/En/About/#about4, ως είχε στις 19 Απριλίου 2018) μια νέα γραμμή παραγωγής δυναμικότητας 25 000 τόνων τέθηκε σε λειτουργία μετά την ΠΕΕ.
   
      (25)  https://ihsmarkit.com/products/tartaric-acid-chemical-economics-handbook.html (ως είχε στις 24 Απριλίου 2018).
   
      (26)  Οι τιμές σε επίπεδο FOB (ελεύθερο επί του εμπορικού μέσου) των κινεζικών εξαγωγών στην Ένωση κυμάνθηκαν μεταξύ [1,9 – 2,0] EUR/kg, ενώ οι τιμές εξαγωγής σε τρίτες χώρες κυμάνθηκαν μεταξύ [1,75 – 1,85] EUR/kg.
   
      (27)  Προσδιορίστηκε βάσει επαληθευμένων ερωτήσεων στο ερωτηματολόγιο για τους συνεργαζόμενους ενωσιακούς παραγωγούς και βάσει των δεδομένων της αίτησης για τους υπόλοιπους δύο παραγωγούς.
   
      (28)  Οι τιμές αφορούν έναν παραγωγό-εξαγωγέα. Συνεπώς, για λόγους τήρησης της εμπιστευτικότητας παρουσιάζονται ως εύρη τιμών
   
      (29)  Δεδομένου ότι μόνο δύο ενωσιακοί παραγωγοί δεν συνεργάστηκαν, η τιμή που αφορά όλους τους ενωσιακούς παραγωγούς πρέπει να παρουσιαστεί σε εύρη τιμών για λόγους εμπιστευτικότητας
   
      (30)  Οι έρευνες ολοκληρώθηκαν με τον εκτελεστικό κανονισμό (ΕΕ) αριθ. 349/2012, τον εκτελεστικό κανονισμό (ΕΕ) αριθ. 626/2012 και την εκτελεστική απόφαση (ΕΕ) 2016/176.
   
      (31)  Βλέπε την αιτιολογική σκέψη 108 στην προηγούμενη επανεξέταση ενόψει της λήξης ισχύος των μέτρων, στην οποία αναφέρεται ότι «το τρυγικό οξύ αντιπροσωπεύει λιγότερο από το 2 % του κόστους των προϊόντων από γύψο για τα οποία χρησιμοποιείται».
   
      (32)  Βλέπε την αιτιολογική σκέψη 109 του εκτελεστικού κανονισμού (ΕΕ) αριθ. 349/2012.
   
      (33)  Απόφαση του Δικαστηρίου, της 18ης Ιανουαρίου 2017, υπόθεση C-365/15, Wortmann, EU:C:2017:19, σκέψεις 35 έως 39.